FDB na najvećem nivou u dijalogu o KiM, Đorđević: Potrebna je mirovna konferencija - Fakultet za diplomatiju i bezbednost\nFDB na najvećem nivou u dijalogu o KiM, Đorđević: Potrebna je mirovna konferencija\n2018-02-22T15:08:23+00:0020.02.2018|Comments Off on FDB na najvećem nivou u dijalogu o KiM, Đorđević: Potrebna je mirovna konferencija\nNovi okrugli sto u okviru unutrašnjeg dijaloga pokazuje da je u Srbiji došlo do intelektualne mobilizacije po pitanju rešavanja problema KiM, izjavio je danas direktor Kancelarije za KiM Marko Đurić.\n“Razgovarajući jačamo naš naš kapacitet da se bavimo rešavanjem pitanja Kosova i Metohije”, rekao je Đurić novinarima u pauzi okruglog stola u organizaciji Fakulteta za diplomatiju i bezbednost i Radne grupe za pružanje podrške unutaršnjem dijalogu.\nMišlјenja stručnjaka koji su danas izneli svoje stavove biće uzeta u obzir, kao i mišlјenja svih ostalih učesnika prethodnih okruglih stolova, dodao je Đurić.\n“Naglasio bih da će pri svakom rešavanju pitanja KiM biti uzet u obzir i stav građana Srbije. Institucije će, kada bude procenjeno da je to u najbolјem interesu Srbije izneti svoje predloge, rešenja, a konačni sud će dati narod Srbije na demokratski predviđen način”, istakao je direktor Kancelarije za KiM.\nOn je pojasnio da konačni sud o modelima rešavanja pitanja KiM neće dati nijedna od velikih sila i oni politički krugovi koji misle da imaju “sve karte u svojim rukama”.\nĐurić je napomenuo da je unutrašnji dijalog do sada u 16 rundi pokrio različite segmente društvenog života, od medicinara, prosvetnih radnika, naučnih institucija, preko sportskih organizacija, do onih koji su u prethodnom periodu vodili spolјašnju i bezbednosnu politiku.\n“U narednom periodu možemo da očekujemo mlade, studente, omladinske organizacije, sunarodnike sa KiM, civilne organizacije…”, rekao je Đurić.\nInače, danas su se na okruglom stolu mogli čuti različiti stavovi, ali i to da prethodna vlast nije koristila pojedina dokumenta koja su joj bila na raspolaganju.\nBivši ministar inostranih poslova Vladislav Jovanović kaže da do sada nije pominjan dokument koji je generalni sekretar UN poslao novoj vlasti posle 5.oktobra.\nU njemu se kaže da Srbija prijem u UN treba da bazira na avnojevskim granicama, rekao je Jovanović i naglasio da je reč o dokumentu koji je stigao posle 1999. godine, dakle posle bombardovanja.\nOn je rekao da su Albanci još 90-tih godina tretirali pitanje Kosova kao teritorijalno pitanje, te da to treba i Srbija da radi budući i da, kako kaže, to proizlazi iz preambule Ustava.\n“Briselski pregovori su rezultat rada ili nerada prethodne vlade. Istorija će dati svoju reč. Ti pregovori su usmereni na naše suočavanje sa realnošću, a pregovori kao takvi ne mogu da dovedu do pravičnog cilјa”, ocenio je Jovanović.\nKako kaže, cilј sponzora Albanaca je da se Srbija “mic po mic” dovede do toga da prihvati novu realnost, a dodao je i da se mišlјenja razlikuju po pitanju za koga vreme radi.\nPrimetio je da su posle deset godina od samoproglašenja Kosova izostali rezultati da Kosovo postane svetski priznata država, te da je secesija sve manje popularna.\n“Sada (Albanci) pre mogu da očekuju proces osipanja priznanja nego progresivni proces povećavanja priznanja”, rekao je on i ukazao da je ta teritorija i dalјe “crna tačka” u Evropi.\nZaklјučio je da bez Srbije nema rešenja, a da se Srbiji, koja ne sme da popusti pritiscima, za to mora ponuditi odgovarajuća kompenzacija.\nAndreja Savić, profesor na Fakultetu za diplomatiju i bezbednost i bivši direktor BIA smatra da bi svako odricanje Srbije od Kosova i Metohije dalo nosiocima NATO agresije pravnu i moralnu satisfakciju i opravdanost napada 1999.\nOn je podsetio da su Beograd i Priština imali niz pregovora u raznim formatima.\n“Svaki novi predlog je za Srbiju predstavlјao lošije rešeje u odnosu na prethodne, od Rambujea, preko Ahtisarija do proglašenja nezavisnosti…Javnost nije spremna na konačno rešenje, ali se moraju uzeti u obzir svi elementi koji su važni za rešavanje”, rekao je Savić.\nOn je ukazao da je prethodna vlast imala katastrofalne poteze, navodeći da je pristala da se rešavanje KiM premesti iz UN u EU.\nFDB u Palati Srbija\nKomentarišući ideje o realnoj uniji nezavisnih država, podeli Kosova, normalizaciji bez priznanja, do severne Irske, Kipra i drugih, Savić kaže da za mnoge od njih ima argumenata i za i protiv.\nKada je reč o “statusu kvo”, argumenti za su izmenjena geopolitička situacija u svetu, aktuelna pozicija Srbije, a protiv – da Srbija nema ingerencije od 1999.\n“Kosovo je sve prisutnije na međunarodnoj sceni, sa zvezdicom ili bez. Jedino im nedostaje stolica u UN. Prioritet vlasti u Prištini je skoncetrisan na priznavanju nezvaisnosti i to moramo imati na umu”, rekao je on.\nMogućnost primene modela dve Nemačke je prisutna i može da se razmišlјa u tom pravcu, kaže on, ali ukazuje i da su nesporne razilke u smislu da se u toj zemlјi radilo o istom narodu, sa istom religijom i kulturom.\nDodaje da postoji i ideja o iniciranju međunarodne konferencije u koju bi se uklјučile stalne članice SB UN.\nDekan Fakulteta za diplomatiju i bezbedost Nenad Đorđević je kazao da bi mirovna konferencija trebalo što pre da se organizuje, dok je Branko Krga nekadašnji načelnik Generalštaba govorio o tome da u svim nastupima treba potencirati da Srbija nije izazvala sukobe već albanski eksremisti uz stranu podršku.\n“Pošto je pravno obavezujući akt beli papir, to je prilika da naša diplomatije utiče na sadržaj i karakter”, rekao je Krga.\nPrema njegovim rečima, vojska bi trebalo da nastavi saradnju sa SAD, Rusijom, susednim zemlјama i da održava dobre kontakte sa snagama KFOR-a.\nSrbija, kaže, ima šansu da se pokaže kao odgovorna zemlјa koja čuva svoju teritoriju, spremna je da uvaži interese Albanaca, da se zalaže za mir, a na eventualne nove udare treba reagovati strplјivo, ali i odlučno ako se proceni da je to potrebno.\nObaveštajno-bezbednosne službe: Rezultati kolokvijuma 22.05.2019\nKrivično pravo: Izmena termina nastave 22.05.2019\nKolokvijum: Krivično pravo (opšti i poseban deo) 17.05.2019\nNemački jezik II: Rezultat kolokvijuma 17.05.2019\nŠpanski jezik II: Rezultati kolokvijuma 14.05.2019\nKolokvijum: Španski jezik 14.05.2019\nKolokvijum: Obaveštajno-bezbednosne službe 10.05.2019\nOsnovi prava sa ustavnim pravom: Rezultati 09.05.2019\nTermini održavanja ispita: Junski ispitni rok 2018/2019. 09.05.2019\nMajski apsolventski ispitni rok 09.05.2019


Svesni smo da je zaštita ličnih podataka osnovno pravo svakog pojedinca. U SIQ Ljubljana (u nastavku: upravljač) cenimo privatnost, zato vaše podatke pažljivo čuvamo.\nPrijavom na novosti SIQ i/ili obaveštavanje o obrazovanjima i osposobljavanjima potvrđujete da ste upoznati s opštim uslovima, da su navedeni lični podaci istiniti i tačni i dozvoljavate da ih SIQ kao upravljač ličnim podacima obrađuje za svrhe, za koje su prikupljeni.\nKao upravljač vašim ličnim podacima obavezujemo se da ćemo ih obrađivati u skladu sa zakonom, koji reguliše zaštitu ličnih podataka, i evropskim zahtevima u pogledu zaštite ličnih podataka.\n- Izvođenje elektronskog obaveštavanja\nElektronsko obaveštavanje sa novostima izvodi se u svrhu obaveštavanja o aktuelnim aktivnostima u SIQ. Za takvo izvođenje potrebni su nam sledeći podaci: vaše ime, prezime, adresa elektronske pošte, IP, datum i vreme prijave, naziv organizacije (opciono) i radnog mesta (opciono).\nVaše podatke ćemo za svrhe izvođenja elektronskog obaveštavanja koristiti do povlačenja saglasnosti.\nSvrha slanja glasila Izveštaj SIQ je izveštavanje o izvođenju aktivnosti i rezultatima organizacije SIQ. Za izvođenje su nam potrebni sledeći podaci: vaše ime, prezime, naziv organizacije, adresa organizacije (ulica, poštanski broj, mesto, država), vaša adresa elektronske pošte (opciono).\nVaše podatke ćemo za svrhe obaveštavanja putem klasične pošte koristiti do povlačenja saglasnosti.\nSvrha je obaveštavanje pojedinaca o skorim obrazovanjima i osposobljavanjima i seminarima određenih SIQ-odeljenja, s kojima sarađuje pojedinac. Za takvo izvođenje potrebni su nam sledeći podaci: vaše ime, prezime, adresa elektronske pošte, IP, datum i vreme prijave, naziv organizacije i radno mesto (opciono) pojedinca.\nVaše podatke ćemo za svrhe izvođenja elektronskog obaveštavanja o obrazovanjima i osposobljavanjima koristiti do povlačenja saglasnosti.\nSvrha prijave za obrazovanje je izvođenje obrazovanja, dokazivanje prisustva na obrazovanju, izdavanje računa i obaveštavanje u vezi sa dotičnim obrazovanjem.\nZa popunjavanje prijave na obrazovanje od pojedinca su nam potrebni sledeći podaci: ime i prezime, radno mesto, naziv organizacije, adresa organizacije (ulica, poštanski broj, mesto, država), PIB organizacije, adresa elektronske pošte, telefonski broj, informaciju o obavezi za PDV (opciono), faks broj (opciono)\n- Prijava na obaveštavanje o obrazovanjima\nPojedinac može prilikom prijave na obrazovanje ili neposredno na internet stranici SIQ da se prijavi na obaveštavanje o izabranim obrazovanjima. Za proučavanje potreba ciljanog tržišta i obaveštavanja o ponudama pojedince segmentiramo s obzirom na izraženo interesovanje.\nPojedinac može sam da izabere obrazovanja, o kojima želi da bude obavešten.\nPreko obrasca dobijamo kontakt podatke lica iz organizacije, koja želi izvođenje određenog obrazovanja za zatvorenu grupu. Od pojedinca, koji to prijavljuje, dobijamo sledeće podatke: ime, prezime, adresu elektronske pošte (opciono), telefonski broj i naziv organizacije.\nPojedinac ima pravo da u bilo kom trenutku zahteva izmenu, dopunu, brisanje ili ograničenje obrade svojih ličnih podataka tako, što će upravljaču poslati elektronsku poruku na gdpr@siq.si.\nPojedinac takođe ima pravo da preko elektronske poruke od upravljača dobije potvrdu da li se u vezi s njim obrađuju lični podaci.\nPojedinac, koji ne želi da prima novosti SIQ i/ili biti obaveštavan o obrazovanjima i osposobljavanjima u štampanom ili elektronskom obliku, sa tih aktivnosti se odjavljuje na sledeće načine:\n- poslatim zahtevom na gdpr@siq.si.\nAko pojedinac smatra da je došlo do kršenja ličnih podataka, to može da prijavi nadzornom organu (Poverenik za informacije).\nAko upravljač bude upotrebio lične podatke za druge svrhe, nego što su bili prikupljeni, o tome mora obavestiti pojedinca i od njega dobiti novu saglasnost.\nUpravljač sve lične podatke o pojedincima čuva u skladu sa politikama zaštite ličnih podataka i zahtevima u pogledu zaštite ličnih podataka, koje određuju zakonodavstvo Republike Slovenije i propisi Evropske unije.\nZaštita ličnih podataka obuhvata pravne, organizacione i odgovarajuće logičko-tehničke postupke i mere, kojima se obezbeđuje:\n• bezbednost aplikativne programske opreme za obradu ličnih podataka;\n• bezbednost prilikom dostavljanja i prenosa ličnih podataka;\n• izvođenje postupaka redovnog ispitivanja, ocenjivanja i vrednovanja efikasnosti tehničkih i organizacionih mera za obezbeđivanje bezbednosti obrade;\nPojedinac je upoznat i slaže se da upravljač lične podatke, koje je dostavio pojedinac, čuva onoliko vreme, kao što je navedeno u delu "Podaci koje obrađujemo" ovog dokumenta. Druge podatke može upravljač da čuva samo onoliko vremena, koliko je to neophodno za ostvarivanje svrhe, za koju su podaci prikupljeni, a zatim mora da ih trajno izbriše ili anonimizuje tako da se određeni podatak više ne može povezati sa određenim pojedincem.\nUpravljač je odgovoran za štetu koju pričini obrada samo u slučaju, kad ne ispunjava obaveze koje zahteva Opšta uredba o zaštiti ličnih podataka ili zakonodavstvo, koje reguliše zaštitu ličnih podataka ili kada je postupao u suprotnosti sa odredbama iste. Upravljač je oslobođen odgovornosti, ako dokaže da ni u kom slučaju nije odgovoran za događaj koji pričini štetu.\ngdpr@siq.si, 00 386 11 4778 100


Poziv: Stipendirana mobilnost studenata UNS na Aristotelovom univerzitetu u Solunu, Grčka – Aktivizam\nUniverzitet u Novom Sadu u saradnji sa Erazmus+ je objavio poziv za stipendiranu mobilnost studenata na Aristotelovom univerzitetu u Solunu, Grčka. Konkurs za studentsku praksu je otvoren za studente masterkih i doktorskih studija sa Departmana za fiziku, Prirodno-matematičkog fakulteta. Detaljne informacije o ponuđenim praksama se nalaze na linku: ovde\nUkupan broj stipendija (na nivou Srbije): 1\nRealizacija prakse: letnji semestar 2019/2020. godine (april-jun 2020).\nTrajanje konkursa: od 19. decembra 2019. – 9. januara 2020.\nPrijavni Erazmus+ obrazac za studente;\nBiografija studenta na engleskom jeziku (koja uključuje adresu, kontakt telefon i mejl, fotografiju) Preporuka: koristiti Europass model;\nPrepis ocena (Transcript of Records) na srpskom i engleskom jeziku;\nKopija diplome/diploma ukoliko ih kandidat poseduje (sa prethodnih nivoa studija za prijave na nivou masterskih i doktorskih studija)\nPredlog ugovora o studentskoj praksi (Erasmus+ Learning Agreement for Traineeship).\nPrijave se dostavljaju putem mejla: erasmus@pmf.uns.ac.rs sa napomenom Prijava za Erazmus+ studentsku praksu na Aristotelovom univerzitetu u Solunu.\nRok: četvrtak, 9. januar 2020. godine\nNakon završetka konkursa, aplikacije kandidata koji prođu tehničku proveru i evaluaciju od strane institucionalnih Erazmus+ koordinatora na UNS-u, biće dostavljene Aristotelovom univerzitetu u Solunu kao nominacije za stipendiranu mobilnost. Aristotelov univerzitet u Solunu odlučuje o finalnoj selekciji nominovanih kandidata shodno broju stipendija namenjenih Univerzitetu u Novom Sadu\nSvi nominovani studenti imaće obavezu da urade i onlajn aplikaciju Aristotelovog univerziteta u Solunu, nakon što o tome dobiju obaveštenje i smernice od partnerskog univerziteta. Za onlajn prijavu biće potrebno da Ugovor o studentskoj praksi (Erasmus+ Learning Agreement for Traineeship) bude\npotpisan od strane studenta i akademskog koordinatora na matičnom fakultetu.\nErazmus+ stipendija za studente UNS-a u Grčkoj: 850 evra mesečno, plus troškovi puta u iznosu od 275 evra.\nNapomena: Trošak obaveznog zdravstvenog osiguranja u toku trajanja prakse nije pokriven stipendijom u okviru programa Erazmus+.\nZa administrativnu podršku – Kancelarija za međunarodnu saradnju PMF-a: erasmus@pmf.uns.ac.rs\nZa akademska pitanja – prof. Jovana Nikolov, Erazmus+ akademski koordinator za fiziku: jovana.nikolov@df.uns.ac.rs\nErazmus+ akademski koordinatori na nivou fakulteta u sklopu Aristotelovog univerziteta u Solunu: ovde\nKontakt na Aristotelovom univerzitetu u Solunu: gđa Konstantina Tolia, eurep-projects@auth.gr\nAristotelov univerzitet u Solunu, Grčka, konkurs, mladi, Univerzitet u Novom sadu


Omogućiti mladim bračnim parovima „krov nad glavom“ u Novom Sadu! | Srpska radikalna stranka\n„Srpska radikalna stranka pokreće inicijativu da grad Novi Sad, počev od 2020. godine, uvede novu meru u okviru politike stambene podrške – finansiranje kupovine seoske kuće sa okućnicom za mlade bračne parove na teritiriji Novog Sada. Predlažemo da iznos koji će se finansirati iz budžeta ne bude ispod 1.000.000,00 dinara i da bude bespovratan. Novi Sad, kao grad sa najvećim budžetom u Republici Srbiji, koji svake godine iskazuje suficit od 5 do 6 milijardi dinara, ima finansijski potencijal da pomogne mladim bračnim parovima da reše stambeno pitanje. Finansiranjem jedne ovakve mere, spojili bi lepo i korisno. Omogućili „krov nad glavom“ mladim ljudima koji stvaraju porodice i oživeli nekoliko sela na teritoriji Grada, gde dominiraju tzv. staračka domaćinstva.“ – izjavio je na današnjoj konferenciji za medije Đurađ Jakšić, predsednik Odborničke grupe Srpske radikalne stranke u Skupštini Grada Novog Sada.\nJakšić je rekao da, srpski radikali predlažu da se u prvih nekoliko godina finansira kupovina seoskih kuća isključivo u onim naseljenim mestima, gde ima puno praznih, napuštenih kuća, a malo dece.\n„Tri su crne tačke na teritoriji Novog Sada – Stepanovićevo, Kovilj i Begeč. U ova tri sela ima ogroman broj napuštenih kuća, staračkih domaćinstava i, nažalost, sve manji broj dece. Poražavajuće deluje podatak da je u Stepanovićevu, selu potomaka slavnih solunskih dobrovoljaca, ove godine upisalo prvi razred troje dece. U Kovilju, rodnom mestu velikog Laze Kostića, ogroman je broj praznih, napuštenih kuća. U Begeču, koje je bogato povrtarsko selo, ima 150 – 200 praznih kuća. Ako bi Grad na godišnjem nivou izdvojio svega 30 miliona dinara, oživeli bi 30 domaćinstava u ova tri sela. Ogroman je broj mladih ljudi, koji žive u roditeljskom domaćinstvu ili su podstanari, a nemaju nikakvu mogućnost da reše stambeno pitanje. Kupovinom seoske kuće sa okućnicom, rešili bi stambeno pitanje, dobili mogućnost za proširenje porodice i zdravo odrastanje svoje dece.“ – istakao je Jakšić.\nSrpski radikali predlažu da se, u narednoj godini, umanje astronomske tekuće subvencije pojedinim JP i JKP i da se ta sredstva, delom, usmere na kupovinu seoskih kuća sa okućnicom za mlade bračne parove.\n„Srpska radikalna stranka je ubeđena da bi ova mera stambene podrške izazvala ogromno interesovanje mladih ljudi na teritoriji Novog Sada, kojima je dosta životarenja i potucanja bez ikakve perspektive i koji bi, oberučke, prihvatili daleko kvalitetniji i zdraviji život, na svega 15 – 20 kilometara od centra Novog Sada. Srpski radikali pozivaju vlast u Gradu da, u budžetu za 2020. godinu, planiraju sredstva za kupovinu seoskih kuća za mlade bračne parove na teritoriji Novog Sada.“ – zaključio je Đurađ Jakšić.


KK Crvena Zvezda - Baskonija\n23.novembra od 21h\nKK Crvena zvezda mts dočekuje u četvrtak 23.novembra od 21 sat ekipu “Baskonia Gasteiz” u utakmici 9.kola Evrolige.\nOd utorka prodaja karata za “Baskoniu”\nProdaja karata za utakmicu 9.kola Evrolige Crvena zvezda mts – Baskonia Vitoria Gasteiz počinje u utorak. U “Beogradskoj Areni” i dva video bima, kako bi svi koji dođu da bodre košarkaše, mogli da prate i fudbalsku utakmice BATE Borisov – Crvena zvezda!\nOva utakmica označava kraj još jednog izuzetno teškog ciklusa za crveno-bele tokom koga su odigrali dve utakmice sa kandidatima za trofej Evrolige, ekipama CSKA i Olimpijakosa, ali i gostovali na vrlo neugodnom parketu u Zadru u utakmici ABA lige na kojoj su, kao prioritetnom takmičenju za ovu sezonu, imali imperativ pobede.\nMeč u “Beogradskoj Areni” ovoga puta imaće i vrlo interesantnu “predigru” pošto će fudbaleri našeg sportskog društva, istog dana u beloruskom Borisovu igrati od 19 sati izuzetno važan meč Lige Evrope. Zato se KK Crvena zvezda mts pobrinuo da svi koji žele da isprate u potpunosti “evropski četvrtak” fudbalera i košarkaša, a ostaju u Beogradu, pogledaju i meč fudbalera, jer će u “Areni” biti postavljena dva velika video bima na kojima će svi unutar dvorane moći da prate i bodre crveno-bele u važnoj utakmici za plasman u narednu fazu.


De Kolo MVP 23. kola Evrolige - Sportske.net\nDe Kolo MVP 23. kola Evrolige\nFrancuski košarkaš je imao sjajno šutersko veče u pobedi nad Makabijem.\nCSKA je došao do novog trijumfa u EL, a najzaslužniji za pobedu protiv "Ponosa Izraela" bio je francuski reprezentativca i prošlogodišnji MVP čitavog takmičenja Nando De Kolo.\nOn je u pobedi u Moskvi upisao 29 poena, šutirao je 7/10 za dva poena, 2/5 za tri, a pogodio je i svih devet slobodnih bacanja koja je izveo. Tom učinku dodao je i tri asistencije, kao i jednu ukradenu loptu.\nSkupio je 35 indeksnih poena, tri manje od njega imali su košarkaši Žalgirisa Lukas Lekavičijus i Paulius Jankunas, koji su u trijumfu nad Bambmergom stigli do valuracije od 32.\nŠto se tiče igrača koji su obeležili kolo po kategorijama, najbolji strelci bili su pomenuti De Kolo i Lekavičijus sa po 29 poena, pratio ih je srpski reprezentativac Bogdan Bogdanović sa dva poena manje.\nErtel je bio najbolji u asistencijamasa 11 uspešnih dodavanja u pobedi nad Baskonijom, ali u generalnom plasmanu u toj kategoriji i dalje vodi Miloš Teodosić sa 7,4 asistencije po meču.\nPet igrača je upisalo po tri ukradene lopte, dvojica iz Zvezde. Stefanu Joviću i Čarlsu Dženkinsu su se pridružili Vezenkov, Kolton Ajverson i Džejms Anderson.\nNajbolji skakač 23. runde bio je Johanes Fojtman sa 13 uhvaćenih lopt, pratili su ga Hajns i Ante Žižić sa po 10 skokova. U toj kategoriji u generalnom plasmanu prvo mesto dele Fojtman, Nikolo Meli i centar Crvene zvezde mts Ognjen Kuzmić, sa 7,7 skokova po meču.\nNajbolji blokeri minule runde bili su Danston i Judo sa po pet rampi.


Predsedništvo BiH na sednici 20. avgusta o mandataru? - 13.08.2019, Sputnik Srbija\nPredsedništvo BiH na sednici 20. avgusta o mandataru?\nDve sednice Predsedništva BiH zakazane su za 20. avgust, a na dnevnom redu će se naći Godišnji nacionalni plan (ANP) i imenovanje mandatara Saveta ministara BiH... 13.08.2019, Sputnik Srbija\n22:46 13.08.2019 (Osveženo: 03:54 26.08.2021)\nDve sednice Predsedništva BiH zakazane su za 20. avgust, a na dnevnom redu će se naći Godišnji nacionalni plan (ANP) i imenovanje mandatara Saveta ministara BiH, objavio je sarajevski portal „Kliks“.\nTema redovne sednice biće ANP, a ukoliko dogovor bude postignut, odmah potom održaće se i vanredna sednica u vezi sa imenovanjem mandatara Saveta ministara BiH.\nLideri SDA, HDZ-a BiH i SNSD-a potpisali su prošle sedmice Sporazum o formiranju Saveta ministara, a predsednik SNSD-a i član Predsedništva BiH Milorad Dodik ranije danas je u intervjuu Tanjugu poručio da ANP neće biti poslat u Brisel, pa se procenjuje da je sporazum već u najavi osuđen na propast.\nDodik je rekao i da je on za saradnju s NATO-om, ali na nivou koji ima i Srbija.\nZa njega je, kaže, problematično da BiH napravi bilo kakav dodatni iskorak u saradnji s NATO-om, a slanje ANP-a je protumačio kao deo napretka, iako to ne prejudicira članstvo u tom vojnom savezu.


Ne, medicinske sestre 2020. nemaju lekarsku platu iz 2008. - FakeNews Tragač\nNe, medicinske sestre 2020. nemaju lekarsku platu iz 2008.\nInformer, Večernje novosti i Republika su preneli saopštenje Ministarstva zdravlja u kom se navodi da su plate medicinskih sestara povećane za oko 20 hiljada dinara u odnosu na 2008. godinu i da je veliki uspeh što su te plate danas na nivou plata doktora od pre 12 godina.\n‘Pogledajte tabelu i sami zaključite KOLIKO su primanja u zdravstvu UVEĆANA!’, navodi Informer u naslovu svog teksta koji prenosi informacije o povećanju zarada u zdravstvu.\nMeđutim, u tabeli koja je iskorišćena u objavljenim tekstovima nisu predstavljene sve godine od 2008. do 2020, već su za usporedbu uzete samo 2008, 2009, 2011. i 2020. godina. Dakle, sem što je preskočena 2010, u tabelu nije uvrštena nijedna godina od 2012. do 2020.\nU tekstu koji su sva tri medija prenela navodi se da su ’danas plate medicinskih sestara i tehničara jednake platama lekara u 2008. godini. Te 2008. godine, medicinske sestre imale su platu 29.136 dinara, a danas je njihova plata 47.572 dinara. Povećanje u odnosu na 2008. godinu iznosi blizu 20.000 dinara.’ Ipak, ako se pogleda tabela, razlika u evrima je samo 48 evra (plate medicinskih sestara su prema ovoj tabeli 2008. godine bile 355 evra, a 2020. 403 evra).\nTakođe, prema tabeli na koju se tekstovi pozivaju, plate kliničkih lekara 2008. iznosile su 611 evra (ili 50.117 dinara), a plate medicinskih sestara 2020. godine su 403 evra (47.572 dinara), što je 208 evra manje.\nPrema poslednjim dostupnim podacima za novembar 2019. prosečna neto zarada u Srbiji iznosila je oko 480 evra. Odnos potrošačke korpe i prosečne zarade je u Srbiji 2008. godine i 2019. gotovo isti i na osnovu navedenih podataka iz tabele medicinskim sestrama je potrebno da izdvoje 1,49 svojih plata da bi mogle da pokriju prosečnu potrošačku korpu iz septembra 2019.\nPlate medicinskim radnicima su merama štednje 2014. godine bile smanjene 10 odsto i otad su pet puta povećavane, od čega je poslednje povećanje bilo krajem 2019. godine. Početkom 2019. godine iz Sindikata medicinskih sestara rečeno je da su plate medicinskih sestara bile realno 30 odsto manje nego plate 2009. godine.\nTakođe, u tri objavljena teksta se ne navodi kako su izračunate plate ni na koga se od medicinskih sestara odnose, jer se plate u zdravstvu određuju po godinama staža, stepenu obrazovanja i drugim faktorima, kao ni po kojoj vrsti metodologije su predstavljeni podaci korišćeni.\nVečernje novosti su u svom tekstu istakle u naslovu drugi podatak naglašen u tekstu uz tabelu: ’Ministarstvo zdravlja: Plate zdravstvenih radnika prošle godine povećane dva puta, specijalistima primanja veća za 35 hiljada (TABELA)’. Nominalna razlika u platama lekara specijalista između dve navedene godine u tekstu u dinarima je 33.506 dinara, ali je realno povećanje u evrima tek 51 evro (765 i 816 evra), što je približno razlici u platama medicinskih sestara u evrima.\nPrema Fiskalnom savetu čak pet odsto zaposlenih u zdravstvu je otišlo iz Srbije u periodu od 2015-2017, a kao glavni problem su navedene nedovoljne zarade.\nZaposleni u Kliničkom centru Srbija su krajem decembra 2019. godine održali štrajk upozorenja jer nemaju dovoljno kapaciteta, a jedan od razloga bio je i ‘Zato što su nam plate i dalje mizerne.’\nInformer Srpski telegraf Večernje novosti


Bečej, 29. decembar 2020. - Pokrajinski sekretar za privredu i turizam dr Nenad Ivanišević boravi danas u radnoj poseti Opštini Bečej. On se sastao sa predsednikom Opštine Bečej, Draganom Tošićem i njegovim kabinetom, u prisustvu predsednika Skupštine Opštine, Igora Kiša, v.d. pokrajinskog sekretara za oblast zapošljavanja, Ilone Pelt, kso i v.d. pokrajinskog sekretara za oblast turizma, Milana Jarića.\n,,Sekretarijat je spreman da podrži Opštinu Bečej, a značajna stvar je povećanje budžeta Sekretarijata za više od 60 odsto. Tačnije, imamo oko 400 miliona dinara u vidu bespovratnih sredstava spremnih za narednu godinu za privrednike i radnike u turizmu. Nama su lokalne samouprave partneri i želimo da im pružimo izdašniju podršku za kvalitetne projekte", rekao je Ivanišević.


Ministar zaštite životne sredine Srbije Goran Trivan izjavio je danas da građanima koji poseduju automobile sa Evro 3 i Evro 4 motorima niko neće oduzeti vozila i da će moći i dalje da ih koriste.\nOn je to rekao u Skupštini Srbije, odgovarajući na pitanje poslanika Đorđa Vukadinovića u vezi sa zabranom uvoza automobila s nižim ekološkim standardima.\n- Svi koji poseduju automobile sa Evro 3 i Evro 4 motorima mogu ih koristiti i nadalje. Ono o čemu se razgovara jeste samo da li ćemo u budućnosti dozvoliti da se ti automobili s naglašenim sagorevanjem uvoze, i to je tema ne samo za Ministarstvo zaštite životne sredine već i za Ministarstvo trgovine i ostale koje se bave saobraćajem. Time ćemo se baviti početkom sledeće godine - rekao je Trivan.\n"UPOTREBA PLASTIČNIH KESA SMANJENA ZA 80 ODSTO" Emina Erdogan i Trivan o zaštiti životne sredine i zajedničkom projektu Turske i Srbije\nPotpredsednik SNS Miloš Vučević zahvalio se svima koji su podržali listu “Aleksandar Vučić- za našu decu”, jer je izborni rezultat te stranke bolji nego ikad.\nSRBIJA U NEDELJU GLASA: Borba za cenzus od 3% i ko će nas voditi naredne četiri godine\nU Srbiji će danas biti održani dvanaesti parlamentarni izbori od uvođenja višestranačja, na kojima će građani moći da biraju između 21 izborne liste. U isto vreme biće održani i pokrajinski i lokalni izbori.\nKosovski predsednik Hašim Tači smatra da Srbija gubi vreme blokiranjem Kosova, jer je kosovska nezavisnost nepovratan proces.\nKoštunica pozvao građane da glasajju za Nikolića\nDemokratska stranka Srbije pozvala je danas građane da u drugom krugu predsedničkih izbora podrže kandidata Srpske napredne stranke Tomislava Nikolića, nakon dogovora lidera dve stranke o pitanjima neutralnosti i promene Ustava.\n"NEMOJ DA MI OKRENEŠ LEĐA" Luna zavapila iz "Zadruge" i preklinjala pevača, odmah usledio JAVNI ODGOVOR


Vlado Georgiev - strana 2 - Tag - Svet Plus\nVlado Georgiev - strana 2\nLedeni izazov: Vlada Vuksanović se polio vodom i izazvao Vladu Georgieva! ..\nVlada Vuksanović odgovorio je na izazov Uroša Ćertića i na taj način se priključio humanitarnoj akciji, a dalje je nominovao Vladu Georgijeva, Miloša Ninkovića i Zorana Kesića.\nMuzičar Vlado Georgiev zakazao je novo druženje sa publikom, 6. i 7. juna u Kombank Areni. Za 6. jun važiće karte od 16. maja, dok će koncert 7. juna imati humanitarni karakter i sav prihod će ići stradalima od poplava.\nVlado Georgiev otkazao koncert u Areni: Ne mogu da pevam dok ljudi stradaju!\nVlado Georgiev trebalo je da večeras održi koncert u Kombank Areni, ali je ovaj najavljeni spektakl otkazan zbog vanredne situacije koja je usled poplava zadesila celu Srbiju, a pevač je izjavio da ne može da peva dok ljudi širom Srbije stradaju.\nVlado Geogiev: Prihod od koncerta ide najugroženijima!\nVlado Georgiev je, usled vanrednog stanja koje je pogodilo našu zemlju, odlučio da se odrekne dela prihoda od velikog solističkog koncerta koji je najavljen za večeras. Usled nemogućnosti odlaganja koncert će ipak biti održan, a deo prihoda odlazi kao pomoć najugroženijima.\nPogodite šta je Vladu Georgieva snašlo kada je rekao da nema više karata za ..\nKoncert Vlade Georgieva je sutra, a nalaženje karata postaje priličan problem, jer je potražnja za istim ogromna, pa se gospođa na pijaci prilično naljutila kada joj je slavni muzičar rekao da karata više nema.\nŽeljko Vasić, Saša Kovačević, Dado Glišić, Bojan Marović, Vlado ..\nZnate li ko ima koncert u Areni 16. maja? Svakako je u pitanju koncert koji ima jednu od najinteresantnijih reklamnih kampanji do sada, u koju su uključeni brojni video snimci i tizeri koji ga najavljuju, a pevač koji će oduševiti publiku ponosno kaže: "Ja imam koncert!".


Česmu su danas obišli gradski menadžer Goran Vesić, zamenica predsednika Skupštine grada Andrea Radulović i direktor "Zelenila - Beograd" Slobodan Stanojević.\nVesić je podsetio da je rok za završetak radova bio 17. jul, zbog čega je izvođaču radova "Zelenilu – Beograd" zahvalio na dobro obavljenom poslu. Skadarlija je, prema njegovim rečima, jedno od mesta u Beogradu koje, pored Hrama Svetog Save i Kalemegdana, poseti skoro svaki turista.\n- Veoma je važno da Skadarlija bude uređena u letnjem periodu, kada veliki broj turista obilazi srpsku prestonicu. Ovo je prva faza obnove Skadarske ulice, dok se početak druge faze očekuje u septembru, kada će početi obnova kaldrme, postavljanje autentičnog mobilijara koji je projektovao arhitekta Uglješa Bogunović 1966. godine, ali i zamena vodovodnih cevi, koje nisu menjane godinama - najavio je gradski menadžer.\nOn je precizirao da je obnova česme koštala 6,5 miliona dinara, dok će za uređenje kaldrme biti izdvojeno oko 10 mliona dinara, koje je obezbedilo Ministarstvo za trgovinu i turizam, zbog čega je Vesić posebno zahvalio resornom sekretaru Rasimu Ljajiću.\n- Veoma je važno da uredimo Skadarliju, jer Grad Beograd živi od turizma. U prvih pet meseci ove godine 360.000 turista je posetilo srpsku prestonicu, što je za 14 odsto više nego u istom periodu prošle godine. Od tog broja stranih turista je bilo za 16 odsto više, a domaćih osam odsto više. Samo u maju imali smo preko 100.000 turista u Beogradu, što je za 18 odsto više nego u maju prošle godine. Broj noćenja se, takođe, uvećao za 17 odsto, što je tendencija poslednjih nekoliko godina, kao i uvećanje broja stranih i domaćih turista za duplo – ukazao je gradski menadžer.\nUpravo zato što Beograd živi od turizma, u Skupštini grada se radi na izradi velikog projekta koji treba da uredi turističke zone i znamenitosti u prestonici, najavio je Vesić i dodao da će tada biti uvedena i posebna pravila u svakoj od tih zona, koja će promovisati njihovu autentičnost.\n- Iz istog razloga će ove godine biti rađen projekat sa Zavodom za zaštitu spomenika kulture grada Beograda, kako bi se Balkanska sačuvala kao ulica starih zanata. Ideja je potekla od predsednice opštine Savski venac Irene Vujović, a mi smo se kao grad priključili u njenoj realizaciji. Na taj način ćemo sačuvati te mikrosredine koje su važne ne samo za turizam, već da bi se sačuvao i duh jednog grada - zaključio je Vesić.


Miroslav Lajčak i Aljbin Kurti (Foto Tviter@Miroslav Lajčak)\nLajčak se u Prištini sastao sa predsednicom Kosova Vjosom Osmani, a potom i sa premijerom Aljbinom Kurtijem. Specijalni predstavnik EU za dijalog izjavio je nakon sastanka sa Aljbinom Kurtijem da radi na pripremi susreta sa predsednikom Srbije Aleksandrom Vučićem, i da želi rezultat tog sastanka.\n"Ove nedelje sam se dva puta sastao sa premijerom Kurtijem i razgovarao sa predsednikom Vučićem. Razlog nije samo sastanak između Kurtija i Vučića. Mi radimo u tom pravcu, ali razlog je rezultat tog sastanka. Želimo da imamo pozitivne rezultate", rekao je Lajčak medijima u Prištini.\nPodsetio je da su se Vučić i Kurti sastali dva puta bez pozitivnih rezultata.\n"Sada su naše ambicije drugačije. Ne samo organizacija sastanka već i dogovor između strana", kazao je Lajčak.\nOn je istakao "potrebu za većom aktivnošću EU u povećanju kredibiliteta radi proširenja i potvrđivanju evropske budućnosti Kosova i Zapadnog Balkana", navodi se u saopštenju iz kabineta Vjose Osmani, nakon njenog susreta sa Lajčakom.\nVjosa Osmani je navela da je uspeh dijaloga važan ne samo za Prištinu, već i za ceo region, potvrdivši "da Kosovo ostaje posvećena i konstruktivna strana u dijalogu i da epilog tog procesa treba da bude obostrano priznanje".\nKosovska predsednica smatra da hitno treba da budu rešeni destabilizujući trendovi u regionu, te da se nedavna dešavanja ne mogu posmatrati samo kroz prizmu pitanja Zapadnog Balkana, već kao direktna suprotnost vrednostima koje predstavljaju Evropska unija i demokratska društva.\nLajčak i Bisljimi o dijalogu\nTokom svoje posete Prištini specijalni izaslanik Evropske unije za dijalog Beograda i Prištine Miroslav Lajčak sastao se i sa glavnim pregovoračem u dijalogu Besnikom Bisljimijem.\n"Sa prvim zamenikom premijera Kosova Bisljimijem razgovarao sam o niz važnih pitanja kojima bi se trebalo baviti u okviru dijaloga o normalizaciji odnosa sa Srbijom i kako da se napravi napredak u vezi sa njima", napisao je Lajčak na Tviteru.\nWith First Deputy Prime Minister of Kosovo @BislimiBesnik, I discussed\na number of important issues to be addressed in the Dialogue on normalisation of relations with Serbia and how to make progress on them. pic.twitter.com/faMcNvBYUd\n— Miroslav Lajčák (@MiroslavLajcak) November 26, 2021\nLajčakova poseta Prištini je deo pripreme nastavka dijaloga na visokom političkom nivou između predsednika Srbije Aleksandra Vučića i premijera Kosova Aljbina Kurtija.


Sednica programskog saveta Foruma slovenskih kultura u Kulturnom centru\nProgramski savet Foruma slovenskih kultura prvi put se održao danas u Novom Sadu zahvaljujući činjenici da je dr Andrej Fajgelj, kao novoprimljeni član Programskog saveta FSKa u martu ove godine, na sednici održanoj u Ljubljani, predložio da Novi Sad bude domaćin sledećeg susreta.\n– Drago mi je što je taj predlog odmah prihvaćen i što smo danas u prilici da u Kulturnom centru Novog Sada ugostimo članove ovog programskog saveta. Neki od njih su po prvi put u našem gradu i naše zadovoljstvo je time veće što možemo da im budemo domaćini i u radnom delu programa, a nakon toga da ih odvedemo u obilazak grada. Veoma je važno da nastavimo sa povezivanjem i izgradnjom dobrih međunarodnih kontakata s obzirom da spremamo i kandidaturu Novog Sada za evropsku prestonicu kulture 2020. godine, a biti u prilici da se promoviše naša kultura u okviru svih slovenskih kultura je ne samo odgovornost već i veliko zadovoljstvo, izjavio je dr Fajgelj.\nDirektorica Foruma slovenskih kultura Andrea Rihter iz Slovenije je izjavila da joj je posebno drago što se ova sednica programskog saveta održava u Novom Sadu: „Od početka rada Foruma sloveskih kultura, predstavnici iz Srbije su bili više nego aktivni u našim programima. I danas na sednici smo razgovarali o planovima u budućnosti, vrlo konkretno o programima za sledeću i 2015. godinu. Na predlog Tijane Palkovljević, upravnice Galerije Matice srpske, počinjemo Konkurs za najbolju galeriju i muzej slovenskih zemalja. Iniciraćemo prvo formiranje komisije-žirija od dva do tri stručnjaka iz svake zemlje članice Foruma, a sa zadovoljstvom ističemo da nam se odnedavno i Rusija pridružila. Pored Konkursa za izbor najbolje galerije i muzeja, veoma važan projekat je i onaj koji se odnosi na arhivsku građu. Naime, Miroslav Perišić iz Arhiva Srbije će organizovati veliki skup svih nacionalnih arhiva zemalja koje su naši članovi. Na skupu će se razmatrati da svaki nacionalni arhiv u digitalnoj formi postavi građu o Prvom svetskom ratu tako da ona bude dostupna javnosti na korišćenje. Zamišljeno je da nacionalni arhivi svake godine digitalizuju građu vezanu za istorijske događaje od 1914. do 1918. godine. Naravno, tu je i naš veliki projekat „Sto slovenskih romana“, a glavni i odgovorni urednik te edicije je urednik i izdavač iz Srbije, Gojko Božović“.\nI Danijela Pavlović, predsedavajuća programskog saveta Foruma je bila zadovoljna rezultatima rada na novosadskoj sednici. „Mi u programskom savetu Foruma imamo dva predstavnika iz BiH jer smo želeli da u ovome učestvuju predstavnici iz oba entiteta jer je jedino tako i pravilno. Dakle, Forum ima deset stalnih zemalja članica, kao i tri zemlje koje su posmatrači: Poljsku, Češku i Slovačku. Danas smo razgovarali i o vizuelnom identitetu Foruma i o tome da rad i aktivnosti Foruma budu više dostupni javnosti na Internetu. Dosta smo razgovarali o tome da svaka zemlja treba da aktivnije prikaže svoje aktivnosti, kojih nije malo, upravo u okviru rada Foruma slovenskih kultura. Za narednu godinu, Bosna i Hercegovina je predložila i veliki skup u Banja Luci u organizaciji Muzeja Republike Srpske jer će deo naših programa biti usmeren i ka transformaciji muzeja uopšte“.


Stefanović: Zbog blokade puta situaciju na Kosovu pratimo iz minuta u minut\nBeta 9. septembra 2018. 08:30\n„Oni su putem lokalnih medija, glasila, interneta pozvali i stanovništvo i bivše borce OVK da se okupe na tom putu i da sa nekoliko kamiona, putničkim vozilima, nekim gomilama materijala koje su tu istovarili faktički bloiraju put i spreče predsednika da dodje u naselje Banje“, rekao je Stefanović za RTS.\n„Tu je sa na ispitu i Kejfor i KPS koji su dužni da obezbede normalnu postu. Oni se nalaze u neposrednoj pratnji predsednika zato što to jeste njihov posao. Videćemo koliko će biti profesionalni što se tiče ove situacije i koliko prištinske vlasti stoje direktno iza ovakve organizacije dogadjaja“, rekao je Stefanović.\nNa putu su gradjevinske mašine i okupljeni Albanci koji su odlučni da spreče Vučića da ode u Banje, gde ima oko 300 srpskih kuća. Prema informacijama sa terena čuju se i povremeni rafali.\nVučić danas nastavlja posetu Kosovu uručivanjem donacije Kliničko bolničkim centrima u Kosovskoj Mitrovici i Gračanici, a potom će obići radove na izgradnji naselja „Sunčane doline“ u Zvečanu.


GRADIMO MOSTOVE NA BALKANU - projekat mladih u Srbiji i okruženju - ATA Stars\nHome/Vesti - ostalo/U trendu/GRADIMO MOSTOVE NA BALKANU – projekat mladih u Srbiji i okruženju\nPartneri na projektu su dve srednje stručne škole iz regiona, Srednja škola „28. juni“ iz Istočnog Sarajeva i SEPUGS „Vasil Antevski Dren“ iz Skoplja. Akcenat izbora partnera bio je na tome što su i Sarajevo i Skoplje višenacionalni (nažalost, podeljeni) gradovi, opterećeni mnogim problemima koje nosi takva sredina. Beograd, sa druge strane, je prestonica države koja kao težak teret na sebi nosi tragove skorije prošlosti (ratovi u okruženju, bombardovanje), zbog kojih mladi odrastaju u atmosferi ksenofobije i netrpeljivosti prema susednim državama. Zajednički rad tri škole treba da se svede na istraživanje, analizu i pokušaj transformacije društva zaglibljenog u „blatu“ prošlosti.\nPovezana vest: Ilija deli sa nama optimizam sakriven u šoljici kafe\nPovezana vest: Dođite na „I Love Fashion I Love Kids" događaj u novi Bitef Art Cafe 24.maja\nBy ATA Stars Redakcija|2018-12-06T21:37:26+01:00decembar 6th, 2018|U trendu|0 Comments


Istraživačka stanica Petnica je jedan od retkih uspelih poduhvata inoviranja i osavremenjavanja domaćeg obrazovanja koji je preživeo najteže godine i upravo u tim teškim vremenima uspostavio visoke standarde rada koje danas prepoznaju i cene najrazvijenije zemlje i ugledne međunarodne organizacije.\nU proteklih blizu četvrt veka postojanja IS Petnica kroz oko dve hiljade pažljivo osmišljenih kurseva, seminara, kampova i radionica prošlo je preko 30,000 pametnih, ambicioznih i talentovanih mladih ljudi od kojih je veliki deo danas stekao ugled i rezultate u svetu nauke, tehnologije i biznisa, kako u Srbiji i prostorima regiona, tako i na svih pet kontinenata.\nOd samih početaka rada Istraživačku stanicu Petnica pomagala su mnoga uspešna preduzeća.\nVelike fluktuacije u određivanju društvenih prioriteta Srbije, slabo materijalno stanje školstva i nizak opšti porodični standard onemogućavaju da se moderni i kvalitetni programi u Istraživačkoj stanici Petnica finansiraju na način na koji se slične aktivnosti razvijaju u drugim zemljama - participacijom škola i lokalne zajednice i adekvatnom podrškom državnih razvojnih fondova.\nZato je izuzetno važna mudra inicijativa da se formira nezavisni Fond Petnica i njegova vrata otvore ne samo za ranije učesnike u obrazovnim programima, već i za uspešna i razvoju okrenuta preduzeća i za uspešne pojedince koji žele konkretno i dalekovido pomoći ključni razvojni potencijal Srbije – moderno i podsticajno obrazovanje mladih, zasnovano na savremenim dometima nauke i usmereno ka razvoju kreativnog, analitičkog i kritičkog mišljenja i sposobnosti da se vlada modernim dostignućima nauke i tehnologije.\nPrivredna Komora Srbije je među prvima postala član Fonda Petnica. Pozivamo sve naše članove ali i pojedince, preduzeća i ustanove u Srbiji i van nje da se učlane u ovaj jedinstveni Fond i na taj način pomognu širok spektar savremenih programa rada sa mladima i tako doprinesu kontinuiranom obnavljanju domaćeg kreativnog naučnog potencijala i važnog kadrovskog nukleusa srpske privrede.


U Goraždu položen temeljac za izgradnju stambeno-poslovnog objekta 'Lamela H3' - informativa.ba\nBiznis Investicije U Goraždu položen temeljac za izgradnju stambeno-poslovnog objekta 'Lamela H3'\nU Goraždu položen temeljac za izgradnju stambeno-poslovnog objekta 'Lamela H3'\nU prisustvu brojnih zvaničnika Bosansko-podrinjskog kantona Goražde, u Goraždu je danas položen kamen-temeljac za izgradnju stambeno-poslovnog objekta „Lamela H3“, koji će u svom sastavu imati 28 stambenih jedinica.\n- Ovo je jedna dobra praksa i pohvalna aktivnost koja otprilike doprinosi ukupnom ambijentu i svim pozitivnim trendovima koji su prisutni u BPK Goražde. Moram reći da mi kao kanton, uz još jedan mali broj administrativnih jedinica u Federaciji, podržavamo aktivnost nabavke stanova po povoljnijim uvjetima. U ovom slučaju, cijena kvadratnog metra stana krajnjim korisnicima je 1.025,74 KM a pogodnost je u subvenciji Vlade BPK Goražde u iznosu od 300 KM po jednom metru kvadratnom za sve one korisnike koji će u postupku biti izabrani, odnosno oni koji će zadovoljiti procedure, onako kako je to utvrđeno aktima Skupštine i Vlade - kazao je premijer BPK Emir Oković.\n- Sa ovom firmom imamo jako dobra iskustva iz prethodnog perioda. Postupak odabira korisnika je u toku, Komisija koju je imenovalo Ministarstvo za urbanizam, prostorno uređenje i zaštitu okoline sačinilo je preliminarnu rang listu korisnika, a potom i drugostepenu komisiju koja će odlučivati po žalbama kako bi smo završili ovaj upravni postupak i donijeli konačnu odluku - istaknuo je ministar za urbanizam, prostorno uređenje i zaštitu okoline BPK Goražde Slobodan Janković, saopćeno je iz Službe za informiranje Vlade BPK Goražde.


Administrator – Strana 2 – Sajt pomoravskog okruga\nnovembar 28, 2019 0 komentara\nU Jagodini je počela izgradnja novog objekta dečijeg vrtića ,,Pivarac“ koji će moći da primi 120 mališana. Novi objekat imaće nešto više od hiljadu kvadrata, fiskulturnu salu i sobe opremljene po svim standardima. Tako će mališani imati odlične uslove za boravak, a zaposleni za rad. Rok za završetak ovog objekta je mart sledeće godine (120 dana), izvođač radova je preduzeće ,,Centum“ iz Leskovca, a investitor Skupština grada Jagodine.\npredsednik Skupštine grada Jagodina Dragan Marković Palma polaže kamen temeljac za izgradnju novog objekta dečijeg vrtića ,,Pivarac“ – 22.11.2019. god.\n„Grad koji gradi vrtiće, fabrike, kulturni centar je grad koji ima dobru budućnost. To je grad gde se deca rađaju, gde su roditelji zaposleni i grad koji poštuje kulturu“, izjavio je predsednik Skupštine grada Jagodine Dragan Marković Palma na polaganju kamena temeljca za novi vrtić u Jagodini, koji će biti izgrađen na lokaciji već postojećeg vrtića „Pivarac“.\nKamen temeljac za izgradnju novog objekat vrtića ,,Pivarac“ položili su predsednik Skupštine grada Dragan Marković Palma, gradonačelnik Jagodine Ratko Stevanović, šef odborničke grube Srpske napredne stranke u Skupštini grada, načelnik Pomoravskog okruga Goran Milosavljević i direktorka Predškolske ustanove ,,Pionir“ Violeta Nikolić.\n„Poznato je da su u Jagodini deca i porodica zakon i da naši najmlađi sugrađani imaju najbolje uslove za smeštaj. U Jagodini ne postoje liste čekanja, cena vrtića je najniža u Srbiji i rezultat takve socijalne politike je da Jagodina svake godine ima više rođene dece nego prethodne godine“, rekao je načelnik Pomoravskog okruga Goran Milosavljević.\nPolaganje kamena temeljca za izgradnju novog vrtića ”Pivarac” u Jagodini was last modified: novembar 28th, 2019 by Administrator\nSrpska delegacija u kojoj je bio i načelnik Pomoravskog okruga se susrela u Sofiji sa predstavnicima Bugarske socijalističke partije\nSrpska delegacija u Sofiji se susrela sa predstavnicima Bugarske socijalističke partije\nSrpska delegacija u Sofiji sa predstavnicima Bugarske socijalističke partije\nSrpska delegacija, koju je predvodio Dragan Marković Palma, imala je sastanak sa Kaojanom Pargofom, narodnim poslanikom i predsednikom Gradske organizacije Bugarske socijalističke partije za Sofiju, Borisom Cvetkovim, predsednikom Gradske organizacije Bugarskog antifašističkog saveza za Sofiju i Nikolajem Conkovim, gradskim odbornikom Socijalističke partije Bugarske u parlamentu glavnog grada Bugarske. Sastanku je prisustvovao i predsednik opštine Kovačevci, Vasil Stanimirov.\nSrpska delegacija u kojoj je bio i načelnik Pomoravskog okruga se susrela u Sofiji sa predstavnicima Bugarske socijalističke partije was last modified: novembar 19th, 2019 by Administrator\nnovembar 19, 2019 0 komentara\nGoran Milosavljević, načelnik Pomoravskog upravnog okruga sa delegacijom Grada Jagodina posetio opštinu Kovačevci u Bugarskoj\nGoran Milosavljević, načelnik Pomoravskog upravnog okruga sa delegacijom Grada Jagodina posetio opštinu Kovačevci u Bugarskoj, sa kojom Grad Jagodina već više godina razvija intenzivnu saradnju\nNačelnik Pomoravskog upravnog okruga sa delegacijom Grada Jagodina u poseti opštini Kovačevci u Bugarskoj\nDelegaciju, koja je 15.novembra 2019.god. posetila opštinu Kovačevci, predvodio je Dragan Marković Palma, predsednik Skuštine grada Jagodina. Delegaciju je primio predsednik opštine – Vasil Stanimirov koji je ubedljivo pobedio na nedavno održanim lokalnim izborima. Čestitajući predsedniku opštine Kovačevci Vasilu Stanimirovu na ubedljivoj pobedi na nedavno održanim lokalnim izborima, Dragan Marković Palma je rekao da odnosi između Srbije i Bugarske nikada nisu bili bolji nego što su danas i ocenio je da sa Bugarskom nemamo samo komšijske, već bratsko-prijateljske odnose\nU delegaciji su bili i Nikola Radosavljević, predsednik Gradskog odbora SNS u Jagodini, Života Starčević portparol Jedinstvene Srbije, Marko Maljković direktor Doma učenika u Jagodini, dr Miodrag Jarkin, kardiolog, dr Vanja Mihajlov, hirurg i dr Darko Miletić direktor Doma zdravlja u Jagodini.\nGoran Milosavljević, načelnik Pomoravskog upravnog okruga sa delegacijom Grada Jagodina posetio opštinu Kovačevci u Bugarskoj was last modified: novembar 19th, 2019 by Administrator\nNačelnik Pomoravskog upravnog okruga kao član srpske delegacije u poseti Beču\n06. novembar 2019.god.\nSrpsku delegaciju koja je posetila Beč predvodio je predsednik Skupštine grada Jagodine i predsednik poslaničke grupe srpsko austrijskog prijateljstva u Skupštini Srbije Dragan Marković Palma.\nSrpska delegacija u poseti Beču\nU Beču je, u čast delegacije iz Srbije, priređena zajednička večera za sve članove delegacije, a bilo ih je 350, od kojih su 320 samohrani roditelji sa teritorije grada Jagodine.\nZajedničkoj večeri u Beču prisustvovao je i ambasador Srbije u Austriji Nebojša Rodić sa suprugom, Ratko Stevanović gradonačelnik Jagodine i Nikola Radosavljević predsednik Grdaskog odbora SNS u Jagodini.\nJagodinska delegacija je u austrijskoj prestonici obišla dvorce Belvedere i Šenbrun. Dvorci Belvedere i Šenbrun predstavljaju zaštitni znak glavnog grada Austrije i godišnje ih poseti više miliona turista iz celog sveta.\nTokom posete ovim bečkim dvorcima, članovi jagodinske delegacije su napravili grupne zajedničke fotografije, kao uspomenu na ovo putovanje koje će pamtiti celog života.\nNačelnik Pomoravskog upravnog okruga kao član srpske delegacije u poseti Beču was last modified: novembar 12th, 2019 by Administrator\nnovembar 12, 2019 0 komentara\nNačelnik Pomoravskog upravnog okruga kod Predsednice Skupštine Srbije Maja Gojković\nPredsednica Skuštine Srbije Maja Gojković primila je delegaciju poslanika turskog parlamenta. U Skupštini Srbije je održana zajednička sednica poslaničkih grupa tursko – srpsko prijateljstva u oba parlamenta.\nDelegacija poslanika, privrednika i lokalnih zvaničnika Republike Turske koji borave u Srbiji kao gosti Dragana Markovića Palme, predsednika Skupštine grada Jagodine kod Maje Gojković, predsednice Skupštine Republike Srbije\nDomaćin turskoj delegaciji u Srbiji, predsednik i šef posalaničke grupe Jedinstvene Srbije Dragan Marković Palma je rekao da danas u Srbiju dolazi mesečno jedan investitor, a do pre sedam godina su bila ukupno dva. “ Prijateljski odnosi predsednika Vučića i Erdogana i šefova diplomatija Dačića i Čavušoglua doprineli su da trgovniska razmena između dve zemlje dostigne blizu 2 milijarde evra. To je znak da možemo da dostignemo dugoročni cilj da razmena između dve zemlje dostigne i 5 milijardi evra.Velike turske kompanije dolaze u Srbiju, jer u Srbiji postoji i politička stabilnost i ekonomska sigurnost. U poslednje dve godine u Srbiji su dolazili najveći svetski državnici, predsednici Rusije, Kine, Turske, Francuske, kancelarka Nemačke i mnogi drugi i to je signal njihovim investitorima da ulažu u Srbiji i otvaraju fabrike i nova radna mesta“, rekao je Marković.\nPredsednik poslaničke grupe tursko srpskog prijateljstva u turksom parlamentu Mustafa Esgin, izjavio je da se u Srbiji oseća kao kod kuće i da Turska veoma ceni prijateljske veze sa Srbijom\nSastanku je prisustvovao i ambasador Turske u Srbiji Tanžu Bilgič koji je istakao da je poslednjih godinas značajno promenjena slika Turske u Srbiji i Srbije u Turskoj.\nNačelnik Pomoravskog upravnog okruga kod Predsednice Skupštine Srbije Maja Gojković was last modified: novembar 5th, 2019 by Administrator\nnovembar 5, 2019 0 komentara\nPrvi potpredsednik Vlade i ministar spoljnih poslova Republike Srbije Ivica Dačić primio je delegaciju poslanika, privrednika i lokalnih zvaničnika Republike Turske koji borave u Srbiji na poziv Dragana Markovića Palme, predsednika Skupštine grada Jagodine.\nDelegacija poslanika, privrednika i lokalnih zvaničnika Republike Turske koji borave u Srbiji na poziv Dragana Markovića Palme, predsednika Skupštine grada Jagodine kod Ivice Dačića, ministra inostranih poslova Republike Srbije\nNa prijemu je konstatovano da su bilateralni odnosi odlični, i da je politički dijalog intenzivan, čemu je posebno doprinela uspešna poseta predsednika Turske Redžepa Tajipa Erdogana Srbiji ovog meseca.\nNačelnik Pomoravskog upravnog okruga, kao član jagodinske delegacije u poseti Ministarstvu inostranih poslova was last modified: novembar 5th, 2019 by Administrator\noktobar 23, 2019 0 komentara\noktobar 15, 2019 0 komentara


25. maj 2012. godine Održani sastanci Biroa i Stalnog komiteta Parlamentarne skupštine Saveta Evrope u Tirani\nStalni komitet Parlamentarne skupštine usvojio je izveštaj Ad hok komiteta za posmatranje izbora u Srbiji. U izveštaju se konstatuje da su parlamentarni i predsednički izbori u Srbiji održani u skladu sa standardima Saveta Evrope. Posmatrači su obišli 182 biračka mesta u Srbiji i zaključili da je glasanje proteklo u najboljem redu, a da je utvrđivanje broja glasova sprovedeno profesionalno. Posmatračka misija Parlamentarne skupštine Saveta Evrope u izveštaju je dala preporuke koje se odnose na bolje opremanje biračkih mesta, olakšavanje pristupa biračkim mestima osobama sa invaliditetom, sastavljanje biračkog spiska na ćirilici i latinici u sredinama sa meštovitim stanovništvom, kao i bolju obuku biračkih odbora u ruralnim sredinama.\nStalni komitet je usvojio i izveštaj Ad hok komiteta za posmatranje parlamentarnih izbora u Jermeniji, mišljenje o nacrtu četvrtog dodatnog protokola na Evropsku konvenciju o ekstradiciji i preporuku o Zaštiti pristupa audovizuelnom kulturnom nasleđu u Evropi.


"Akcija da se poštuje tolerancija" u Nišu - JuGmedia\n„Akcija da se poštuje tolerancija“ u Nišu\nNIŠ – U subotu 27. juna u periodu od 11:00 do 13:00 časova kod platoa u niškom Parku Svetog Save održaće se manifestacija pod nazivom „Akcija da se poštuje tolerancija“.\nManifestacija se održava u okviru projekta „Promoteri tolerancije u funkciji smanjenja nasilja i boljeg razumevanja različitosti“, koji realizuje Otvoreni klub a podržava gradska opština Medijana. Manifestaciju organizuju članovi „Omladinske mreže“ Društva za razvoj dece i mladih Otvoren klub iz Niša.\nOtvoreni klub na još jedan način, kao i godinama do sada, pokušava da široj javnosti približi toleranciju, poštovanje različitosti, kao i značaj angažovanja dece i mladih u zajednici. Ova akcija će sadržati interaktivnu izložbu fotografija i igre koje će na edukativan i zanimljiv način našim sugrađanima ukazati na značaj tolerancije i poštovanja različitosti.\nHladno i kišno jutro na jugu Srbije\nLeskovački osnovci na likovoj koloniji na Vlasini\nU Leskovcu se gradi Prva romska crkva u Srbiji\nPrva romska crkva u Srbiji gradiće se u naselju Slavka Zlatanovića, u istoimenoj ulici broj 20 B, tamo gde se od 2001. godine nalazi protestanska Evanđeoska…\nDačić i Tončev obećali meštanima sela Stajkovce, Babušnice i u dve niške opštine pomoć\nPredsednik Socijalističke partije Srbije Ivica Dačić i potpresednik Socijalističke partije Srbije Novica Tončev posetili su selo Stajkovce na teritoriji…\nPeta škola u humanitarnoj akciji „Da Vukan pobedi“\nUčenički parlament Osnovne škole „Svetozar Marković“ organizovao je humanitarni turnir u odbojci uz podršku nastavnika Pete škole i Saveza za…


МEI - Aktuelnosti - Dan Evrope ove godine obeležen u Beogradu i Zrenjaninu\nDan Evrope ove godine obeležen u Beogradu i Zrenjaninu\n09. maj 2017. | Beograd, Zrenjanin\nKancelarija za evropske integracije Vlade Srbije obeležila je ove godine 9. maj, Dan Evrope nizom aktivnosti u Beogradu i Zrenjaninu. Na javnom času posvećenom Evropskoj uniji, održanom na inicijativu Kancelarije, učenici Saobraćajno - tehničke škole u Zemunu predstavili su danas šta znaju o Evropi, njenoj istoriji, kulturi, tradiciji, učestvovali u kvizu znanje i osvojili karte za pozorište, školski materijal, ulaznice za interaktivne društvene igre i druge prigodne poklone.\nPredstavnici Kancelarije za evropske integracije danas su posetili još i Tehničku školu GSP, Železničku tehničku školu i Elektrotehničku školu Nikola Tesla, u kojima su priređeni časovi promišljanja o Srbiji i Evropskoj uniji. Učenici su imali priliku da zajedno sa svojim profesorima prodiskutuju o tome šta podrazumeva proces evropske integracije i na koji način naša zemlja može da doprinese evropskoj porodici naroda.\nPovodom Dana Evrope, Kancelarija se prošle nedelje, 5. maja priključila i gradu Zrenjaninu i Delegaciji Evropske unije, u obeležavanju manifestacije „Evropsko selo“, na kojoj su učestvovala deca iz 27 osnovnih škola iz Zrenjanina, Tomaševca, Orlovata, Perleza i okoline.\nManifestaciju su otvorili ministar zadužen za evropske integracije Jadranka Joksimović, v.d. šefa Delegacije EU u Srbiji Oskar Benedikt i gradonačelnik Zrenjanina Čedomir Janjić.\nMinistar Joksimović je ovom prilikom čestitala školama i naglasila da je „Evropsko selo” dobra prilika za decu Zrenjanina da puno toga nauče o EU, ali i da se njihovi gosti iz ambasada EU bolje upoznaju sa Srbijom.\n„Srbija je istorijski i kulturno gledamo vrlo značajan deo Evrope i u svakom pogledu pripada evropskom kontinentu”, rekla je Joksimović, naglasivši da je EU nastala kao organizacija koja je donela mir i stabilnost nakon Drugog svetskog rata, da je postala i biće još dugo najbolje mesto za život i rad i da je zato Srbija na evropskom putu. Kancelarija je nagradila za organizaciju „Evropskog sela“ svih 27 škola učesnica vrednim poklonima - kompletima knjiga za školske biblioteke.\nZamenik gradonačelnika Zrenjanina Saša Santovac, ambasadorka Rumunije u Srbiji Kristina Popa, pomoćnik direktora Kancelarije za evropske integracije Sanda Šimić, rukovodilac projekta inkluzije dece sa posebnim potrebama "Ne tako različiti" Željko Cvijanović.\nManifestacija "Evropsko selo"\nMinistar zadužen za evropske integracije Jadranka Joksimović otvara manifestaciju Evropsko selo i Sajam EU projekata\nMinistar zadužen za evropske integracije Jadranka Joksimović otvara manifestaciju "Evropsko selo" i Sajam EU projekata\nDodela nagrada školama sa manifestacije Evropsko selo na štandu Kancelarije za evropske integracije\nDodela nagrada školama sa manifestacije "Evropsko selo" na štandu Kancelarije za evropske integracije\nŠtand Kancelarije za evropske integracije na Sajmu EU projekata u Zrenjaninu\nMinistar zadužen za evropske integracije Jadranka Joksimović na sajmu EU projekata\nDeveti maj u Saobraćajno - tehničkoj školi u Zemunu\nKviz znanja Šta znaš o Evropi? i učenici Saobraćajno - tehničke škole u Zemunu\nKviz znanja "Šta znaš o Evropi?" i učenici Saobraćajno - tehničke škole u Zemunu\nDodela nagrada učesnicima kviza Šta znaš o Evropi?, Saobraćajno - tehnička škola Zemun\nDodela nagrada učesnicima kviza "Šta znaš o Evropi?", Saobraćajno - tehnička škola Zemun


Naslov: Nova hapšenja u akciji 'Mreža' Pon Jun 11, 2007 4:40 pm\nPolicija je jutros u nastavku akcije 'Mreža' uhapsila četiri osobe\nosumnjičene da su deo grupe za šverc cigareta koju su vodili Mirjana\nMarković, Marko Milošević, Mihalj Kertes i Bojana Bajrušević. Uhapšeni\nsu Valentin Petrov, Ivona Perović, Miodrag Pravilović i Predrag\nSumnja se da su članovi te grupe i ranije uhapšeni Drage Dodeski i\nNebojša Nikolić, i radnik Savezne uprave carina Ivan Banović koji je u\nbekstvu. Cigare su švercovane tako što je menjana carinska\ndokumentacija u graničnom međuprostoru između Srbije i Bugarske. Do\nbugarske carine kamioni sa cigaretama vodili su se na ime preduzeća\nTref, a u međugraničnom prostoru roba se deklarisala kao roba za\ntranzit preko Srbije. Sa takvom dokumentacijom tovari cigareta\nprosleđivali su se u špedicije gde su dobijali carinsku propratnicu sa\nlažnim podacima. Dokumenta na carini nisu se overavala. Pretpostavlja\nse da su taj posao radili članovi grupe za Vanredne mere kontrole na


Aleksandar Vučić, predsednik novinara Srbije - Ozonpress :: internet portal\n„On je opsednut medijama. Samo prati rejtinge, šerove, čitanost…“, kaže Tatjana Jordović, nekadašnja glavna i odgovorna urednica informativnog programa privatne televizije Pink, a sada urednica emisije „Pravi ugao“ na RTV Vojvodina.\nAnketirani u istraživanju „Sloboda i kontrola medija – svedočenje novinara“ kažu da se predstavnici vlasti najčešće žale na nedovoljnu medijsku podršku državnim politikama. Čak 67 odsto susrelo se sa izražavanjem nezadovoljstva predstavnika vlasti konkretnim izveštavanjem medija u kontaktu sa vlasnikom ili redakcijom, a 49 procenata susrelo se sa zahtevima predstavnika organa vlasti za objavljivanje, izmenu ili neobjavljivanje određenih informacija o njima lično ili njihovoj instituciji\nNa kraju, Tatjana Jordović, sada urednica emisije „Pravi ugao“ na RTV Vojvodina kaže da ovo što nam se dešava nije slučajno.\nAleksandar Đuričić, Javno.rs\nAfera “tetka” u Čačku na TV N1\nZika 16/02/2018 u 17:34 Odgovorite\nKo ne shvata koliko je ovakvo stanje u medijima opasna stvar za citavo drustvo (isto vazi i za stanje u pravosudju, koje ima jos opasnije posledice na duzi rok), taj ne bi trebalo ni da ima biracko pravo… Ipak, vecina gradjana uopste nema svest o znacaju ovih pitanja, niti mejnstrim mediji dopustaju da te teme uopste dopru do mozga prosecnog biraca…


Bećirović: Vanjska politika je isključiva nadležnost države Bosne i Hercegovine. Dodik je opasna ruska marioneta na Balkanu! - RTV SLON\nBećirović: Vanjska politika je isključiva nadležnost države Bosne i Hercegovine. Dodik je opasna ruska marioneta na Balkanu!\nPovodom održavanja vanredne sjednice Narodne skupštine bh. entiteta RS-a sa jednom tačkom dnevnog reda: “Razmatranje informacije o međunarodnoj, političkoj i sigurnosnoj situaciji – mjesto i uloga RS-a”, reagirao je dr. Denis Bećirović, kandidat ujedinjene opozicije za člana Predsjedništva Bosne i Hercegovine i delegat u Domu naroda Parlamentarne skupštine BiH.\n“Najoštrije osuđujem neustavnu raspravu o državnim pitanjima Bosne i Hercegovine u parlamentarnom tijelu nižeg administrativnog organa, entiteta RS. Vanjska politika je isključiva nadležnost države Bosne i Hercegovine. Entiteti nemaju nikakva ovlaštenja da razmatraju pitanja iz domena vanjske politike. Položaj entiteta ovisan je o međunarodnom položaju države Bosne i Hercegovine čiji su neodvojivi dio. Entiteti po sebi nemaju međunarodni suvjektivitet, pa je samim tim besmislena rasprava o međunarodnom položaju jedne administrativne jedinice unutar suverene države Bosne i Hercegovine. Jasno je da je stvarna namjera sjednice destabilizacija i pogoršanje sigurnosne situacije u Bosni i Hercegovini otvorenom provokacijom i sazivanjem sjednice na temu koja nije u nadležnosti entiteta.\nČinjenica da je ambasador Ruske Federacije pozvan da se obrati na sjednici je neviđeni presedan u Evropi i još je jedan dokaz da je Milorad Dodik opasna ruska marioneta koja prijeti ugrožavanjem mira u regionu. Dok čitav demokratski i slobodni svijet osuđuje brutalnu agresiju Rusije na nezavisnu i suverenu državu Ukrajinu, Dodik se ponaša kao vazal Putinovog režima. Dajući otvoren prostor za promociju agresivne ruske politike putem medija koje kontroliše njegov režim, te putem govornice nenadležne entitetske skupštine, Dodik otvoreno provocira slobodni demokratski svijet.\nKrajnje je vrijeme da i visoki predstavnik u Bosni i Hercegovini preduzme mjere u okviru svojih nadležnosti i sankcionira Dodika i njegove pomagače. Pravosudne institucije također moraju djelovati protiv čina otvorenog podrivanja suvereniteta države Bosne i Hercegovine. Samo oštrim i jasnim protivmjerama, u skladu sa Ustavom i Općim okvirnim sporazumom za mir u Bosni i Hercegovini, može se odgovoriti na otvoreni separatizam i promociju agresorskog Putinovog režima u srcu Evrope”, izjavio je dr. Denis Bećirović.\nPrethodni članakNikšić o jučerašnjim dešavanjima\nSljedeći ČlanakKampanja EU ističe veze sa Bosnom i Hercegovinom


Antarktički led se topi velikom brzinom (1. deo) - Život - Dnevni list Danas\nPočetna » Život » Antarktički led se topi velikom brzinom (1. deo)\nAntarktički led se topi velikom brzinom (1. deo)\nKako pokazuje studija nedavno objavljena u prestižnom naučnom časopisu PNAS, između 1979. i 2017. godine došlo je do šestostrukog povećanja gubitka ledene mase na godišnjem nivou.\n2Piše: Đorđe Petrović 11. februara 2019. 07.30 Izmenjeno: 07.31\nGlaciolozi su još otkrili i da je ubrzano topljenje leda uzrokovalo da svetski nivo mora tokom ovog vremenskog perioda poraste za skoro 1,5 centimetar.\n„To je samo vrh ledenog brega, da se tako izrazim“, kaže vodeći autor ove studije Erik Rignot i glaciolog sa Univerziteta Kalifornija u Irvinu. „I dok antarktički ledeni pokrivač nastavlja da se topi, u vekovima koji dolaze očekujemo porast nivoa mora za nekoliko metara, zahvaljujući Antarktiku.“\nZa potrebe ove studije, Rignot i njegove kolege sproveli su najduže istraživanje ledenog pokrivača na Antarktiku i napravili procene o sudbini preostale ledene mase na tom kontinentu. Zaokruživši gotovo četiri decenije, ovaj projekat je takođe bio i geografski veoma obuhvatan, budući da je ovaj tim naučnika istražio 18 regija Antarktika, kao i okolna ostrva.\nDa bi saznali kojom brzinom se topi led na sedmom kontinentu, Rignot i kolege proučavali su satelitske fotografije Antarktika snimljene u poslednjih 40 godina i koristili klimatsko modeliranje. Pomoću ovih modela procenjivala se količina snežnih padavina na godišnjem nivou, koja je vremenom pridodavala nove količine leda glečerima u pojedinim regijama. Zatim su merili brzinu kojom led otiče u more, tako što su pratili vizuelne orijentire na glečerima tokom vremena. Sve ovo omogućilo im je da procene koliko leda je sa svakog od ovih brojnih antarktičkih glečera završilo u moru svake godine, počevši sa 1979. pa sve do 2017. Oduzimanjem količine leda koju je sneg godišnje pridodavao od količine leda koja je završila u moru, istraživači su odredili koliko je leda bilo pridodato ili izgubljeno.\n„Nakon višečasovnog zurenja u satelitske fotografije postanete pomalo razroki, ali to su vam osnove statistike – buku pobeđujete tako što pridodajete više podataka“, kaže Rignot. „Praćenje ovih starih satelitskih fotografija i meseci provedeni u njihovom analiziranju zaista su se isplatili, budući da sada posedujemo obimnu evidenciju .“\nantartik, centar za promociju nauke, led, topljenje\nKako se nemačka nauka izborila za otvoreni pristup (2. deo)\n"Gradska čistoća": Uklanja se sneg i led sa javnih površina\nI večeras u Banjaluci okupila se grupa “Pravda za Davida”\nSve je od boga pravoslavnoga pa i led!\n11. februara 2019. u 12.52\nbiće beograd na (ili pod vodom) sigurno,do sad sam bio skeptik


Ključeve stanova u Kraljevu dobilo 11 pripadnika službe bezbednosti i njihove porodice - Izazov\nKljučeve stanova u Kraljevu dobilo 11 pripadnika službe bezbednosti i njihove porodice\nRadio-televizija Srbije\t 14. juna 2021. 17:14\nPrvi stambeni blok sa 200 stanova je već završen u Voćarevim livadama a biće izgrađena još dva sa 740 stanova. Ukupna vrednost projekta je 776 miliona dinara bez PDV-a. Vlada Srbije je uložila i dodatnih 370 miliona dinara za uređenje komunalne infrastrukture, pre svega pristupnih saobraćajnica, velikog javnog parking prostora, kao i javne rasvete.\nOd 200 stanova koji će narednih dana biti useljeni, više od stotinu je dvosobnih, pogodnih za mlade bračne parove i porodice.\n"Radim u MUP-u 19 godina, imam sina studenta druge godine Filološkog fakulteta u Kraljevu. Ovom prilikom u svoje ime i ime svojih kolega želim da se zahvalim Vladi Republike Srbije. Veoma smo srećni, hvala!", zadovoljna je nova vlasnica stana, Dragana Stevanović zaposlena u MUP-u.\nInače uređenu i opremljenu lokaciju su gradske vlasti uručile Vladi Srbije bez naknade tako da je cena izgradnje u Kraljevu oko 400 evra po kvadratnom metru bez PDV-a. Stanovi su jeftini i pristupačni posebno za mlade bračne parove. Oni se otplaćuju na 30 godina, tako da za jedan stan od 56 kvadrata, mladi bračni par mora da daje mesečnu ratu kredita od oko 80 evra.\nBrnabić: Nove investicije u Kraljevu za bolji život\nPremijerka Ana Brnabić je čestitala svima koji su u Kraljevu dobili stanove i naglasila da je Kraljevo grad gde će se Vlada uključiti u još dva velika, kapitalna projekta. U pitanju je izgradnja Moravskog koridora i opremanje i završetak aerodroma "Morava". To će, kako je ocenila, privući velike investitore u Kraljevo, popraviti životni standard građana, samim tim i pripadnika bezbednosti, pogotovo onih koji će u tom gradu dobiti stanove.\n"Tako se paralelno gradi svakodnevno "Moravski koridor", auto-put će promeniti sve, dovešće investitore, život u Kraljevu će postati mnogo, mnogo bolji. Još jednom hvala vam na svemu što činite", rekla je u Kraljevu Brnabićeva.\nVulin: Srbija želi da se oduži pripadnicima službi bezbednosti\nMinistar odbrane Aleksandar Vulin, ukazao je da država na ovaj način želi da se pripadnicima službi bezbednosti oduži za požrtvovanost i dvadesetčetvoročasovni rad za bezbednost građana.\n"Svi vi, bez obzira da li ste vojska, policija, zaposleni u Ministarstvu pravde, Bezbednosno-informativnoj agenciji, odlučili ste da svoj život posvetite Srbiji", naglasio je ministar Vulin.\nPrema njegovim rečima, došlo je vreme da se Srbija oduži pripadnicima službi bezbednosti jer su bili tu kada je teško i biće tu kada bude teško, a da ništa zauzvrat ne traže.\nU Kraljevu su bili i ministar unutrašnjih poslova Nebojša Stefanović kao i direktor BIA Bratislav Gašić.


Simonovićeva odbrana optužila sudiju da radi po nalogu, tvrde da je vrh vlasti umešan u postupak - Raskrikavanje\n22.10.2020. Vesna Radojević\nFoto: Raskrikavanje / Dragoljub Simonović (levo) i Milan Jovanović\nU prvom delu današnjeg suđenja opet se raspravljalo o materijalnoj šteti, a svoje iskaze opet su iznosili sudski veštak komisione struke Aleksandar Dupalo i stručni savetnik odbrane Branko Pavlović. Nakon što je utvrđeno i da u tim veštačenjima ima nelogičnosti, sudija Slavko Žugić odlučio je da se do kraja suđenja više ne osvrće na vrednost uništenih stvari, smatrajući da ima dovoljno dokaza da donese svoj sud.\n„Ovo je pravno nasilje i vi odbijanjem ovih svedoka ispunjavate nečije naloge“, rekao je Ivica Vuković.\n„Neka ovo bude poslednji put da ste tako nešto rekli“, uzvratio mu je sudija Žugić rekavši mu da je to uvreda za sud.\n„Simonović je bio u sukobu sa vrhom ove vlasti i nama je već odavno stavljeno do znanja da će biti doneta osuđujuća presuda krajem ove godine“, zaključio je Vuković.\n„Vi ste ovim postupkom već osudili gospodina Simonovića, ali neću tražiti vaše izuzeće jer će i to biti besmisleno“, nastavio je drugi Simonovićev advokat, Viktor Gostiljac.\n„Ja ne mogu da verujem da ovaj sud ne zanima šta se odigralo u restoranu Mirovica“, kazao je Gostiljac. „Tvrdi se da je sve dogovoreno tamo, mi imamo dva svedoka koja kažu da to nije bilo tako, a vi kažete to sud ne zanima“.\n„Ovo je za nas vrsta neobjektivnosti i vi nama šaljete jasnu poruku“.\nPodsećanja radi, u optužnici se tvrdi da su se Simonović i Vladimir Mihailović, pripadnik interventne jedinice beogradske policije, videli u restoranu „Mirovica" u Grockoj i da su tad dogovorili napad na Jovanovića, što je Mihailović preneo Igoru Novakoviću, a ovaj potom Aleksandru Marinkoviću koji je i bacio „molotovljev koktel“ na garažu Milana Jovanovića.\n„Aleksandar Vučić je na Ekonomskom forumu u Davosu 22. januara rekao da su uhapšeni umešani u ovaj slučaj, kao i da će za deset dana biti uhapšen i nalogodavac. Odmah posle toga, 24. januara kreću sve „nezakonite radnje tužilaštva“ kako bi obezbedili priznanja i optužbe na račun Dragoljuba Simonovića“, rekao je Pejić.\nPejić se osvrnuo i na intervju MIlana Jovanovića u prošlonedeljnom nedeljniku „Vreme“ i rekao da je to bila najava sudijinih odluka o tome da više neće raspravljati o vrednosti uništenih stvari.\n„On se pita u intervjuu: „Ako mi Dragoljub Simonović nije zapalio kuću, zašto se toliko zanima za materijalnu štetu“, a eto vi danas donosite ovu odluku da se o tome neće raspravljati“, rekao je Pejić.\nNa samom kraju suđenja sudija Žugić demantovao je postojanje pritisaka i rekao da „ako bi pritisci i postojali, oni ne bi imali nikakav značaj“.\nOdbrana tražila i zaštitu od Verana Matića\nAdvokat Viktor Gostiljac danas je pročitao i nekoliko citata iz teksta Verana Matića o ovom suđenju i njegovom utisku da odbrana opstruiše proces. Gostiljac je kazao da je u tom tekstu Matić priznao da je uticao na sud u postupku koji se vodi povodom ubistva Slavka Ćuruvije rekavši da nije bilo njegove intervencije, sud bi izbacio pojedine dokaze iz postupka.\n„Očekujem od suda da upozori Verana Matića jer on vređa dostojanstvo i suda, i tužilaca i odbrane. On je predstavnik vlasti jer je specijalni izaslanik predsednika Aleksandra Vučića i to je još jedan dokaz da se od početka zna kakav će biti kraj ovog procesa“, rekao je Gostiljac.\nAdvokatica Zora Dobričanin Nikodinović takođe se požalila na pritiske i rekla prisutnima: „Sada vidite kako je meni na suđenju za ubistvo Ćuruvije“.\nSudija odbio izuzeće sudskog veštaka, ali i zapisnika sa saslušanja\nU prvom delu suđenja, a pre optužbi na račun sudije Slavka Žugića odbrana je zatražila izuzeće sudskog veštaka Aleksandra Dupala jer smatraju da je njegova procena vrednosti uništenih stvari od 16 hiljada evra iz januara 2019, pogrešna. Sudija Slavko Žugić je i to odbio uz obrazloženje da u tom veštačenju „ima problema“, ali da on ima dovoljno „građe u sudskim spisima“ da sam proceni kolika je šteta.\nNagovestio je da to bitno zbog kvalifikacija krivičnog dela i da će biti na njemu da proceni da li je šteta bila „većeg obima“ ili „većih razmera“ kako to zakon opisuje.\nSudiji nije pomoglo ni dodatno veštačenje Aleksandra Dupala, ali i stručnog savetnika odbrane Branka Pavlovića.\nNaime, na prošlom suđenju, sudija je rekao postoji problem u popisu stvari koje su izgorele u požaru i da nije moguće utvrditi kolika je zapravo šteta, pa je naložio veštačenje vrednosti stvari popisanih u biltenu Republičkog zavoda za statistiku o opremljenosti prosečnog domaćinstva u neurbanom delu Beograda.\nNa tom spisku je svega 14 stvari, pa je ispalo da prosečno stanovništvo u periodu od deset godina potroši samo 2 hiljade evra na nabavku električnih uređaja, satova, igračaka i drugih trajnih dobara.\nNa ovo je reagovala advokatica Milana Jovanovića Ana Matić pitanjem za savetnika odbrane da li je on smatra da je to realna cifra. Savetnik nije želeo da odgovori, pravdajući se da tu cifru pokazuju zvanična dokumenta i da on ne može da priča van toga.\nI sam Milan Jovanović imao je pitanje za stručnog savetnika.\n„Šta znači neurbani deo Beograda? Da li to znači da neko u centru Beograda nužno ima bolje stvari nego ja u Grockoj“, upitao je Jovanović.\nNa opasku stručnog savetnika Branka Pavlovića da u najnovijem veštaćenju nije bila reč o njegovim stvarima, već o „veštačenju stvari sa spiska Republičkog zavoda za statistiku“, Jovanović je odgovorio da on „ne želi da bude statistički podatak“.\n„U ovu situaciju smo došli jer okrivljeni Milan Jovanović nije dostavio sve dokaze o tome šta je posedovao i šta je uništeno“, rekla je advokatica Vladimira Mihajlovića Zora Dobričanin Nikodinović.\n„Mi ćemo tražiti od oštećenog da nam dostavi dokaz o kupovini svake stvari koju je stavio na spisak i tražio odštetu“, dodao je Viktor Gostiljac.\n„Kako da dostavim nešto, kad je sve izgorelo? Ostao je prah i pepeo u kući, sve je spaljeno i uništeno. Uspomene, fotografije porodice i unučadi, prva slova koja su mi napisali“, kazao je Milan Jovanović za Raskrikavanje.\nSudija je odbio i zahtev odbrane da se iz spisa predmeta izuzme zapisnik sa saslušanja Vladimira Mihailovića u kome je priznao da mu je nalog za paljenje garaže Milana Jovanovića dao Dragoljub Simonović. Mihailović je tu izjavu povukao na početku suđenja, a odbrana tvrdi da mu je to priznanje tužilaštvo iznudilo, obećavajući mu kućni zatvor i kasniju mogućnost da se vrati u državnu službu.\nNovo suđenje zakazano je za 10. novembar.


Google Play prodavnica uklanja aplikacije za igre sa iskačućim porno malverom - Social\nGoogle Play prodavnica uklanja aplikacije za igre sa iskačućim porno malverom\nGugl je uklonio 60 aplikacija za igre koje su omogućile pokretanje zlonamernog softvera pod nazivom „AdultSwine“. Prvi put primećen od strane Check Point-a, malver je namamio odrasle i decu ka pornografskim oglasima, što je dovelo do stranica na kojima se prodaju proizvodi.\nNazvan „AdultSwine“, zlonamerni softver se krije unutar aplikacija za igre za koje podaci Google Play kažu da su preuzete 3 do 7 miliona puta, naveo je Check Point u postu na blogu u petak. (Fotografija fajla)\nGugl kompanije Alphabet Inc saopštio je u petak da je uklonio 60 aplikacija za igre nakon što je bezbednosna firma Check Point rekla da je otkrila novi zlonamerni softver u aplikacijama dostupnim i deci i odraslima u Google Play prodavnici. Zlonamerni softver je prikazivao pornografske oglase i pokušavao da navede korisnike da kupe premijum usluge, navodi Check Point.\nUklonili smo aplikacije sa Play-a, onemogućili naloge programera i nastavićemo da pokazujemo snažna upozorenja svima koji su ih instalirali, rekao je portparol Google-a. Nazvan „AdultSwine“, zlonamerni softver se krije unutar aplikacija za igre za koje podaci Google Play kažu da su preuzete 3 do 7 miliona puta, naveo je Check Point u postu na blogu u petak. Aplikacije nisu bile deo porodične kolekcije, koja se zasniva na programu koji pomaže roditeljima da otkriju sadržaj prikladan za uzrast u Play prodavnici.\nKompanija je pojasnila da neprikladni oglasi u aplikacijama nisu Google oglasi. Malver je takođe pokušavao da prevari korisnike da instaliraju lažne bezbednosne aplikacije i mogao bi da otvori vrata za druge napade kao što je krađa korisničkih akreditiva, rekao je Ček Point. Rečeno je da su igre i aplikacije namenjene deci nova meta sajber kriminalaca koji su u prošlosti bili na meti bolnica, preduzeća i vlada.\nNajšokantniji element ovog malvera je njegova sposobnost da izazove pojavljivanje pornografskih oglasa (iz biblioteke napadača) bez upozorenja na ekranu preko legitimne aplikacije za igru koja se prikazuje, navodi se u saopštenju. Igre su uključivale „Paw Puppy Run Subway Surf“, „Shin Hero Boy Adventure Game“, „Lekcije crtanja Lego Ninjago“ i „Addon Sunđer Bob za MCPE“. Check Point je saopštio da očekuje da će hakeri ponavljati i oponašati AdultSwine i sličan malver, upozoravajući korisnike da budu posebno oprezni kada instaliraju aplikacije, posebno one namenjene deci.\nNeuhvatljivi gospodin Higs\nSony najavljuje nove VR slušalice za PS5, ali neće biti lansirane ove godine\nZašto je premijer Narendra Modi posetio sedište Tesla Motorsa\nDnevno preuzimanje aplikacija u Indiji ove godine je poraslo za 16 odsto: izveštaj 9Apps\nWhatsApp na Android beta verziji sada omogućava korisnicima da zakaču poruke direktno na vrh\nObi Worldphone lansira SF1, SJ1.5 pametne telefone po ceni od 129 dolara\nKoji Apple iPhone modeli se proizvode u Indiji, a koji bi mogli biti u budućnosti?\nZbogom Google, sada je Alphabet\nPUBG Mobile 0.14.0 ažuriranje uživo sa režimom infekcije, sistemom karaktera i još mnogo toga\nApple iOS 14.2.1 ažuriranje za iPhone 12 seriju je sada dostupno; rešava problem sa zaključanim ekranom na iPhone 12 mini\nAsteroid Apofis bi mogao da izazove ogroman cunami koji bi zbrisao zapadnu obalu Severne Amerike\nfitbit charge 2 cena indija\nkako igrati podeljeni ekran na Xbox-u hladnog rata\nhttps//g.co/recover da pokušate da vratite


Bugaraska ne prihvata predloženi okvir za početak pregovora Severne Makedonije sa EU | Blok vesti\nBugaraska ne prihvata predloženi okvir za početak pregovora Severne Makedonije sa EU\nBugarska je obavestila Evropsku komisiju da ne može da prihvati predloženi okvir za početak pregovora sa Severnom Makedonijom, saopštilo je bugarsko Ministarstvo spoljnih poslova.\nFoto: pixabay / Makedonija Bugarska\n"Bugarska je juče obavestila Evropsku komisiju da nije u stanju da prihvati trenutno predloženi pregovarački okvir za Republiku Severnu Makedoniju i nacrt deklaracije, jer ne pruža potrebne garancije za ispunjavanje uslova koje je postavila naša zemlja", saopštilo je Ministarstvo.\nNavodi se i da je konstruktivnim pristupom do rešenja moguće doći uprkos kratkim rokovima.\nZa Bugarsku je, kako stoji u saopštenju, mogućnost postavljanja njenih uslova za Severnu Makedoniju u deklaraciji Saveta EU, koja nije pravno obavezujući instrument i ne pruža pravne garancije koje traži Bugarska, neprihvatljiva.\n"Imali bismo takve garancije da se naši zahtevi odražavaju u tekstu Pregovaračkog okvira, na kojem insistiramo", zaključuje Ministarstvo.\nSeverna Makedonija očekuje da bi zvanični početak pregovora o pristupanju Evropskoj uniji mogao da počne u decembru.\nPrethodno je Grčka blokirala integracije i pristup Severne Makedonije EU i NATO, zbog spora oko imena ove bivše jugoslovenske republike.\nPrespanskim sporazumom između ove dve zemlje i pristankom Severne Makedonije na promenu imena bila je otvorena mogućnost da počnu pristupni pregovori.\nPrevious articleOBRADOVIĆ OTVORIO DUŠU: U Evroligi morate pametnije, ovo je drugi nivo\nNext article“RAT” NA RELACIJI MESI I RONALDO: Nije samo Leo šetao po terenu, pogledajte i Kristijana (VIDEO)


YouTube i Ujedinjene Nacije žele više žena\nPoznati video servis podstaknuće video sadržaj napravljen od strane pripadnica lepšeg pola putem svog YouTube Spaces globalnog programa koji podrazumeva stavljanje žena i njihovih stavova u prvi plan. Sa druge strane, jednogodišnje partnerstvo sa Ujedinjenim Nacijama pomoći će pri formiranju grupe žena, inače kreatorki video sadržaja koje će se zalagati za polnu jednakost, predstavljajući tako prve ambasadore UN-a u okviru posebne kampanje ove svetske organizacije.\nKako prenosi The Verge, tokom proteklih nekoliko meseci YouTube je pozvao određenu grupu žena da rade kao kreativne direktorke i mentorke ostalim stvarateljkama sadržaja u okviru pomenutog globalnog YouTube Space programa.\nŠest poznatih jutjuberki kao što su Anna Akana, Aleksis Fleming, Julia Veiga Faria, Em Ford, Nilam Farok i Kuma Miki, pomogle su stvaranju filma koji uključuje 50 video snimaka, uključujući i video sadržaj koji pokriva sve od originalnog sadržaja scenaria, preko problema za priznavanje žena u određenim segmentima društva, pa sve do onih koje su imale liderske pozicije u svetu, ostavljajući tako neizbrisiv trag kroz istoriju.\nYouTube kao platforma za slobodu govora\nPovodom ove vesti oglasila se i CEO YouTubea Suzan Wojicki, koja navodi da su inicijative ovog servisa uglavnom vezane za ohrabrivanje žena da iskažu svoje misli i stavove, istakavši tom prilikom:\nYouTube je oduvek bila platforma na kojoj su žene svih uzrasta mogle da pronađu slobodu govora i ispričaju svoje priče pratiocima i ostalim gledaocima.\nNa kraju, Wojicki je potvrdila da će YouTube Spaces program i novo partnerstvo sa UN-om, samo uticati na jačanje glasa žena kako na ovom servisu, tako i širom planete. Ova vest može biti samo još jedan od materijala za debatu o poziciji žena u IT svetu – o čemu ćemo više pričati na našoj Ladies of New Business konferenciji, u utorak 8. marta u prostorijama beogradskog Impact HUB-a.


SAD: Sporni promotivni spot za film "Budite oprezni - muslimani dolaze"\nMovie The Muslim are coming\nU reklamnom muzičkom spotu producenti filma kažu da muslimani dolaze, da su blagi, velikodušni, prijateljski, da mi treba pružiti ruke i prigrliti ih.....\nDvoje mladih američkih muslimana, komičara, podnijeli su nadležnom sudu u New Yorku tužbu povodom odluke uprave njujorškog gradskog javnog saobraćajnog sistema o zabrani oglašavanja njihovog novog filma u njujošrkom metrou. Povod za tu kontroverzu je želja i namjera autora filma nazvanog "Budite oprezni - muslimani dolaze" da film reklamiraju u njujorškom metrou, jednom od najvećih u svijetu. Tužitelji smatraju da se time krši jedno od njihovih temeljnih prava garantiranih Prvim amandmanom američkog ustava, pravo na slobodu govora i izražavanja mišljenja.\nU reklamnom muzičkom spotu producenti filma kažu da muslimani dolaze, da su blagi, velikodušni, prijateljski, da mi treba pružiti ruke i prigrliti ih. U ime producentske kuće neobičnog, nekonvencionalnog naziva Maglovito kvalificirana produkcija, dvoje komičara, Negin Farsad i Dean Obeidallah, tuže menadžment javnog gradskog saobraćajnog sistema zbog odustajanja od ranije potpisanog ugovora o promoviranju filma u njujorškoj podzemnoj željeznici. Na produkciju reklamnog spota potrošeno je skoro 20 hiljada dolara. Menadžment smatra da promovitni spot sadrži politički sporne poruke.\nGenn Katon, pravni direktor asocijacije Muslim Advocates o iskrslom sporu kaže:\n"Komedija ne može biti sporna. Ne može biti sporna poruka isticana spotom da su muslimani ljudska bića, da znaju za humor. Mislim da su to stvari koje niko razuman ne može osporavati. I zato mislimo da je odluka uprave gradskog saobraćajnog sistema pogrešna."\nUprava se kloni dozvoljavanja oglašavanja sadržaja sa eventualnim političkim konotacijama usljed ranije izgubljenog sudskog spora po osnovu tužbe anti-muslimanske aktivistkinje Pamele Geller zbog odluke o skidanju sa gradskih autobusa oglasa sa anti-muslimanskim porukama. Za obje odluke uprave njujorškog javnog gradskog prevoza aktivista Gene Russianoff kaže da su nelogične:\n"Zaista je bitno poštovati pravo slobode izražavanja u javnom gradskom saobraćajnom sistemu. Za ljude taj sistem su kao ulice na kojima komuniciraju, gledaju oglase, slušaju pjevače koji pjevaju na ulicama i staničnim platformama...."\nZabrana promoviranja filma u njujoškoj podzemnoj željeznici za Deana Obeidallaha i Negin Farsad je svojevrsna izdaja potpisanog ugovora:\n"Što je političko u tome što kažemo da muslimani vole fritatu, ili ne vole one koji ljeti nose zimske kape, ili kažu da ne vole terorizam.... Nema ničeg političkog u našoj priči o nama i načinu na koji govorimo tu priču" – kaže Dean Obeidallah, a njegova koleginica Negin Farsad dodaje:\n"Prvi ustavni amandman je nešto izuzetno. Daje pravo na svaku vrstu govora. I štiti to pravo, čak i ako se ne slažemo sa govorom i to je ono što ga čini izuzetnim."\nFilm, komedija "Budite oprezni - muslimani dolaze" je pravo autora na slobodu govora i koliko je zabavan, ili kontroverzan, prosuđivaće oni koji ga pogledaju na svojim pametnim telefonima, i-Padima, tabletima.... Kontroverza povodom odluke o zabrani promoviranja tog filma u njujorškom metrou biće, kako sada stvari stoje, riješena sudskom presudom.


Denver CR-420 radio aparat sa satom cena, cene Srbija, prodaja Beograd Novi Sad Niš\nDenver CR-420 radio aparat sa satom cene\ncena od 1.399,00 do 1.599,00 din | prodavnica (6)\nAEG tranzistor DRR4107\nAEG tranzistor TR-4152\nEPonuda nije internet prodavnica već Vam omogućava da brzo i lako nađete Denver CR-420 radio aparat sa satom po najjeftinijoj ceni. Naš cilj je da kupci budu što bolje informisani o ponudi Denver CR-420 radio aparat sa satom na tržištu Srbije. Vrlo lako nalazite željeni proizvod za kategoriju Radio Kasetofoni / Tranzistori cene, ne morate da lutate od sajta do sajta za Denver Radio Kasetofoni / Tranzistori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Denver CR-420 radio aparat sa satom sa PRODAVCEM. EPonuda ne može da garantuje potpunu tačnost specifikacije i slika za Denver CR-420 radio aparat sa satom. Pre kupovine, podatke za Denver CR-420 radio aparat sa satom proverite na sajtu PROIZVOĐAČA.


Beta 20. maja 2019. 12:40\nMineko (Mineco) Grupa, jedan od najvećih investitora u rudarstvu na Zapadnom Balkanu, danas je saopštila da uspešno ostvaruje svoje ambiciozne dugoročne i srednjoročne planove, beležeći u kontinuitetu pozitivne rezultate poslovanja, rast broja zaposlenih i realizaciju razvojnih projekata.\nTa kompanija je u 2018. godini nastavila da radi na unapredjenju postojećih proizvodnih kapaciteta, medju kojima su rudnici u Srbiji – „Rudnik“ iznad Gornjeg Milanovca i „Veliki Majdan“ kod Ljubovije, a u Bosni i Hercegovini „Gros“ (Gross) kod Srebrenice.\nU tim rudnicima je ulagano u unapredjenje proizvodnje, za nabavljanje opreme, kao i u geološka istraživanja zarad uvećanja bilansa rudnih rezervi, navodi se u saopštenju.\nIstaknuto je da se rudarski sektor obojenih metala širom sveta suočava sa mnogim izazovima tokom 2018. usled nešto nižih prosečnih cena obojenih metala u odnosu na prethodnu godinu, ali da to nije poremetilo planirana ulaganja u razvojne projekte Mineka, koja su realizovana u celosti.\nU prvom novom rudniku sa podzemnom eksploatacijom u BiH posle 30 godina, članica Mineko Grupe „Geomet“ kod Olova je otpočela iskopavanje rude ceruzitnog olova, što je bio jedan od prioritetnih ciljeva Mineka u jugoistočnoj Evropi za 2018. godinu.\nTrenutno su u toku radovi na izgradnji pogona za gravitacionu separaciju rude kao i pratećih objekata i nadzemne infrastrukture, a isporuke prvih tona koncentrata olova iz ovog rudnika se očekuju tokom leta.\n„Od velikog značaja za Mineko je i činjenica da je Rudnik ‘Geomet’ korišćen kao test rudnik za evropski projekat IMP@CT iz naučno-privrednog programa EU ‘Horizont 2020’, kojim se traži najbolje tehnološko rešenje za rudarstvo i preradu ruda iz manjih nalazišta strateški važnih metala poput olova i antimona. Uspeh ovog projekta Mineko Grupi može da omogući razvoj nekoliko manjih rudarskih projekata na području Zapadnog Balkana u narednim godinama“, navodi se u saopštenju.\nKompanija je podsetila da je početkom godine, njena članica Vestern mining (Western Mining) sa Vladom Republike Srpske potpisala Ugovor o koncesiji za eksploataciju ruda olova, cinka i bakra na lokalitetu „Čelebići“ blizu Foče. Na tom lokalitetu su nastavljena istražna bušenja, koja treba da dovedu do uvećanja bilansa rudnih rezervi i time doprinesu projektovanju budućeg rudnika.\nNajavljeno je da će Mineko u Srbiji nastaviti da radi na razvoju Rudnika olova, cinka i bakra „Bosil-Metal“ kod Bosilegrada, gde je 2017. godine počelo da radi pilot postrojenje za flotaciju.\nU narednom mesecu očekuje se završetak studije izvodljivosti na projektu flotacijske prerade rude za potrebe komercijalne proizvodnje u tom rudniku, posle čega će biti započeta propisana administrativna procedura, a konačni cilj je izgradnja i puštanje u rad komercijalnog rudnika „Bosil-Metal“, što podrazumeva ulaganje od dodatnih 13 do 15 miliona dolara, uz otvaranje još 200 radnih mesta.\nPrema izveštaju o poslovanju, ukupna ulaganja Mineko Grupe u 2018. godini u Srbiji i Bosni i Hercegovini ponovo su premašila 20 miliona dolara. U 2019. godini će, kako je istaknuto u saopštenju, ulaganja u regionu zapadnog Balkana dostići najmanje isti iznos.\nMineko je u prethodnom periodu investirao i u obimne gradjevinske radove na izgradnji Male hidroelektrane „Medoš One“ na reci Drinjači nedaleko od Zvornika, čije se puštanje u rad očekuje početkom sledeće godine.\n„Mineko Grupa će nastaviti da unapredjuje proizvodnju u svim rudnicima, stremeći ka postavljanju najviših standarda u kontroli kvaliteta, zaštiti prirode i bezbednosti na radu“, navodi se u saopštenju.\nMineko je medjunarodna grupa kompanija čije su osnovne delatnosti trgovina obojenim metalima i rudnim koncentratima, metalurgija, investiranje u rudarstvo i geološka istraživanja.\nTa grupacija se bavi ulaganjem i razvijanjem rudnika olova, cinka, bakra u zemljama Jugoistočne Evrope i bivšeg Sovjetskog Saveza, kao i u Kanadi i Turskoj gde se Grupa pojavljuje kao jedan od vlasnika. U Rusiji je Mineko Grupa najveći proizvodjač olova.\nU Evropi Mineko sa partnerima zapošljava oko 2.000 ljudi, od kojih oko 1.700 radi u regionu Zapadnog Balkana.


Održan turnir Evrolige u košarci u kolicima 2013 - Sportske vesti - Savremenisport.com\nNaslovna :: Sportske vesti ::\tOdržan turnir Evrolige u košarci u kolicima 2013\nOdržan turnir Evrolige u košarci u kolicima 2013\nTurnir EVROLIGE održan je u Sarajevu od 07. do 10. Marta 2013 godine. Na turniru su učestvovale ekipe: "Akropol Norbacka HIF" iz Švedske, "Kaiserslautern Roling Devil" iz Nemačke, "Vilafrenč mauzej Cluj" iz Francuske, KKK "Sarajevo" iz BiH i Košarkaški klub u kolicima "Dunav" iz Srbije.\nKKK "Dunav" je i pored četiri poraza na dostojan način predstavio košarku u kolicima Srbije. Na svim utakmicama pružen je jak otpor najjačim ekipama Evrope. Za njih je ovo bila dobra škola i motivacija mladim igračima na koji način treba raditi u budućnosti kako bi se mogli nositi sa mnogo jačim i organizovanijim ekipama.\nTurnir je u veoma uzbudljivom finalu osvoila ekipa "Akropol Norbacka HIF" iz Švedske pobedivši ekipu domaćina KKK "Sarajevo" sa 54:48.\n1. Akropol Norbacka HIF\n2. KKK Sarajevo\n3. Kaiserslautern Roling Devil\n4. Vilafrenč mauzej Cluj\n5. KKK Dunav


Dodik: Pozvaću Putina da poseti Banjaluku, ali ne i Sarajevo - Sputnjik Srbija\n16:44 20 Februar 2020\nDodik: Pozvaću Putina da poseti Banjaluku, ali ne i Sarajevo\n© REUTERS / Darko Vojinović\n10:21 12.10.2018 (osveženo 10:32 12.10.2018) Preuzmite kraći link\nObrazlažući zašto ne bi Putina pozvao u Sarajevo, Dodik je rekao da veruje da ruski predsednik tamo nije dobrodošao i da se zna za koga.\nDodik je sinoć za TV 1 istakao da je njegova pobeda savim jasna, što potvrđuje da ima impozantnih 70.000 glasova više nego kandidat Saveza za pobedu Mladen Ivanić.\nOn je ocenio da su novoizabrani hrvatski član Predsedništva BiH Željko Komšić i bošnjački Šefik Džaferović legitiman izbor njihovih naroda, te da nema mogućnost da tu bilo šta promeni.\nDodik je naveo da je Komšić izabran glasovima Bošnjaka, što jeste legalno, ali da će se videti da li je njegov izbor politički legitiman.\nOn smatra da je Komšić malo prenaglio sa svađama sa Hrvatskom i Srbijom, što ne doprinosi mogućnosti da se Predsedništvo BiH uspostavi kao regionalni partner.\n„Komšić Hrvatskoj preti tužbom zbog Pelješkog mosta, a Srbiji govori da prizna samoproglašeno Kosovo. Svakako da to umanjuje šansu za bilo kakav politički proces na regionalnom nivou“, rekao je Dodik.\nOn je ocenio da Komšić nije autentični predstavnik hrvatskih nacionalnih interesa u BiH i upozorio da to što hrvatske političke predstavnike izglasavaju Bošnjaci, može biti opasna politička igra u BiH.\nDodik, koji je i lider SNSD-a, naveo je da u prethodnim mandatima u salama Predsedništva BiH, gde su održavane sednice i primani strani gosti, nije bilo zastave Republike Srpske, što će on nastojati da promeni.\n„U tome se razlikujemo. Ovde je sve nakaradno. Loši momci su oni koji se bore za pravni legitimitet i koji insistiraju na poštovanju Ustava i Dejtonskog mirovnog sporazuma, a oni koji su zajapureni i pokušavaju da drže lekcije i unutar i van BiH, očigledno imaju deo neke podrške. Ja sada ne znam ko je ovde populista, Komšić ili neko drugi“, naveo je Dodik.\nOn je odbacio mogućnost da potpiše sporazum sa Islamskom zajednicom, koji bi tu versku zajednicu stavio u povlašćen položaj.\n„Ako to bude izmenjeno da, ali ako to bude kako je sada, neću potpisati“, rekao je Dodik i podsetio da to nisu učinili ni njegovi prethodnici Nebojša Radmanović, ni Mladen Ivanić.\nLider SNSD-a je potvrdio da će njegova stranka nastaviti partnersku saradnju sa HDZ-om BiH.\nDodik je poručio da neće podržati najavljenu tužbu BiH protiv Hrvatske zbog izgradnje Pelješkog mosta.\n„Mislim da to nije produktivno za BiH i neću to podržati, iako možda i imam neke razloge zbog opstrukcije Hrvatske u pogledu izgradnje mosta na Savi kod Gradiške“, kaže Dodik.\nGovoreći o spoljnoj politici BiH, Dodik je naveo da će se ona odnositi, pre svega, na izgradnju dobrih regionalnih odnosa, mada je to Komšić već u znatnoj meri poremetio odnosom prema Hrvatskoj i Srbiji i nesuvislom pričom o samoproglašenom Kosovu.\n„BiH treba da ima odlične odnose sa Srbijom. Smatram da bi prvo trebalo da rešimo pitanje granice između Srbije i BiH“, rekao je Dodik.\nOn je naglasio da će odmah u Predsedništvu BiH zahtevati da se donese zajednička odluka, kojom će EU biti pozvana da BiH ovakvu kakva jeste primi u status kandidata.\n„Što se tiče NATO-a, možemo sarađivati, ali nikakvog članstva, niti puta prema Alijansi nema. Ovde je plebiscitarni stav naroda u Republici Srpskoj da ne treba ići u NATO. Postoji i deklaracija o vojnoj neutralnosti i ne nameravam da se ponašam drugačije. Može da postoji neka vrsta saradnje sa NATO-om u nekom racionalnom obliku, ali vojne vežbe tipa Manjače neće se desiti idućeg maja“, poručio je Dodik.\nNjegova poruka biračima, ali i narodima u BiH jeste da će kao srpski član Predsedništva BiH štititi interese Republike Srpske.\n„Sigurno ću se boriti za mir i za Ustav BiH, neću raditi na tome da se Ustav menja i da se kreiraju neki novi surogati. Zalagaću se i za preispitivanje svih odluka dosadašnjih visokih predstavnika u BiH i da pokušamo na novim kreacijama da gradimo novo poverenje“, poručio je Dodik.\nOn smatra da bi trebalo da se, u skladu sa mogućnostima i resursima BiH, stvori situacija u kojoj bi prosečna plata bila podignuta prvo polovinom naredne godine na 500, a potom i na 1.000 evra.\n„Moramo osloboditi monetarnu politiku BiH i Centralnu banku BiH od uticaja stranaca. Moramo brzo reagovati da povećamo standard svih građana i da ljude zadržimo u BiH, pri čemu treba da očuvamo mir i stabilnost. Bitna je i zaštita domaće proizvodnje, kao i odbacivanje negativnih uvoznih aranžmana sa EU i drugim zemljama. Treba da štitimo vlastiti prostor i vlastitu zajednicu“, rekao je Dodik.


Sve može u ZDK: Mirzeta Subašić iz SBiH u SDA pa u SBB pa ponovo na mjesto direktorice ZZO ZDK - Direktno.ba\nHome » Sve može u ZDK: Mirzeta Subašić iz SBiH u SDA pa u SBB pa ponovo na mjesto direktorice ZZO ZDK\nSve može u ZDK: Mirzeta Subašić iz SBiH u SDA pa u SBB pa ponovo na mjesto direktorice ZZO ZDK\nNakon što je javnost u ZDK ostala šokirana sumnjivom prošlošću potpredsjednice Parlamenta FBiH Vesne Švancer, a koju je SBB odlučio kao svog kandidata postaviti na tu funkciju, ovih dana navedena politička partija, prema našim saznanjima, ima namjeru nastaviti šokirati javnost.\nSubašić: Nada se novom mandatu\nNaime, u toku je konkurs za imenovanje novog direktora ZZO ZDK, a prema raspodjeli pozicija koalicionih partnera u ZDK ta pozicija pripada upravo SBB-u. Prema informacijama do kojih smo došli od dobro obaviještenog izvora iz SBB-a za novog direktora ZZO ZDK planiraju imenovati Mirzetu Subašić, bivšu direktoricu ove institucije.\nNišta ne bi bilo sporno i čudno u svemu ovome da kandidatkinja, koja navodno ima najveće šanse da zamijeni dosadašnjeg direktora Senaida Begića, iza svog mandata nije ostavila ukupan akumulirani deficit od skoro 23 miliona maraka.\nNišta ne bi bilo sporno da su kantonalni i federalni revizorski izvještaji za vrijeme direktorovanja Mirzete Subašić bili pozitivni, ili bar s rezervom, a ne negativni. Samo u 2011.oj godini revizijom je utvrđen deficit od oko 9,7 milina maraka. Revizija koja je urađena za 2011.godinu utvrdila je mnoge nepravilnosti, pa čak i elemente zloupotrebe položaja.\nNišta ne bi bilo sporno da Tužilaštvo ZDK nije pokrenulo istragu protiv Mirzete Subašić zbog sumnje na zloupotrebu položaja i ovlasti po nekoliko tačaka. Ona je nakon direktorovanja bila imenovana za pomoćnika, ali ju je UO kojim je tada predsjedavao SDA ( Naidin Ahmetspahić ) smijenio sa tog mjesta nakon revizije.\nNišta ne bi bilo sporno da Mirzeta Subašić nije u prethodnom mandatu bila kadar SBiH, a zatim i SDA. Nakon svega, Subašić je, najvjerovatnije instruirana od onih zvaničnika stranke koji lobiraju za nju, postala član SBB-a.\nA možda sve nabrojano i nije sporno onima koji zbog svojih ličnih i sitnih interesa stavljaju interes stranke i njenih glasača na stub srama i osuda, a sve u cilju ispunjavanja samo svojih ličnih ciljeva.\nOno što je također zanimljivo je to da je Vlada ZDK prošle sedmice povukla sa dnevnog reda tačku koja se odnosila na razrješenje UO ZZO ZDK, te imenovanje novog-privremenog koji bi imao zadatak da konkurs za direktora u ovoj instituciji privede kraju.\nSve o napisanom možete pogledati i u dokumentima koji potvrđuju ovu priču:\nTagsblic mirzeta subasic top zdk